«Киске Өфө» гәзитенең сайты - БЫЛ – ҠЫҘЫҠЛЫ ОҘАҠ ЙӘШӘҮ СЕРЕ НИҘӘ? - 2019 - Мәҡәләләр\nПолицияға эш юҡ...\nЯңырыу дәүеренең бөйөк табибы Парацельс, кеше ғүмере - 600 йыл, тип раҫлаған. Илья Мечников менән Александр Богомолец 160 йыл тип һанаған. Японияла 40 меңдән ашыу кеше 100 йәшен тултырһа, Ер йөҙөндәге иң оло кешегә быйыл 118 йәш тулған.\nБары тик хунза халҡы вәкилдәре генә йөҙ йәштән күберәк йәшәй һәм шул уҡ ваҡытта тәндәре лә бәлтерәмәй, кариесты ла, еңел аҡыллылыҡты ла белмәйҙәр. Ҡәбилә Һиндостанда, Гималайҙың Хунза йылғаһының боҙло ярында, тирә-яҡтан тауҙар уратып алған Бәхет үҙәнендә йәшәй. 15 мең генә булған был үҙенсәлекле халыҡ хаҡында ХХ быуат башында Төньяҡ Һиндостандың таулы райондары халҡын дауалаусы Британия хәрби табибы Роберт Мак-Каррисон донъяға белдерә: "Был ҡырыҫ урындарҙағы ҡәбиләләр һаулыҡтары менән артыҡ маҡтана алмай, туберкулез, тиф, диабет, Базедов сире, нәҫелдән килгән кретинлыҡ, тағун, ваба һәи сифилис та киң таралған, - тип яҙа ул. - Әммә хунза ҡәбиләһендә генә барыһы ла һау-сәләмәт. Мин бары тик бер нисә һынған урын һәм бер осраҡта ғына күҙ ялҡынһыныуын таптым". Хунзалар уртаса 120 йыл йәшәй, ә 100 йәшлектәр баҫыуҙарҙа эшләй, тауҙарҙа һунар итә, тип яҙа Мак-Каррисон. "40 йәшлек ҡатындар йәш ҡыҙҙар кеүек, хатта 60 йәштә лә улар йәш күренә, ә 65 йәштә сәләмәт бала табалар, - тип аптырай британлы. - Европалыларға оҡшағандар. Тормоштары ауыр булыуға ҡарамаҫтан, ныҡ тыныстар һәм шаттар. Һуғышмайҙар ҙа, енәйәт тә ҡылмайҙар, урлашмайҙар ҙа. Һөҙөмтәлә полиция ла, төрмәләр ҙә юҡ. Ҡәбилә менән аҡһаҡалдар ҡоро һайлап ҡуйған юлбашсы етәкселек итә. Ҡарттар ғүмер ахырына тиклем асыҡ, айыҡ аҡыллы һәм абруйлы булып ҡала". Хунзалар үҙ-ара ғына ғаилә ҡора һәм ҡатнаш никахҡа инмәй. Медиктар бындай никахтарҙы тоҡом боҙолоуға килтерә тип раҫлаһа, хунзаларға был ҡағылмай - балалар һау-сәләмәт булып тыуа. Күпселек уҡый-яҙа белмәй. Бары тик юлбашсы һәм абруйлы ғаиләләрҙән сыҡҡан һәм мосолман мәктәптәрендә белем алғандар ғына был өҫтөнлөккә эйә. Хунзаларҙың үҙ әҙәбиәте юҡ; улар һынлы сәнғәттең, скульптураның йәки ағасты һырлап биҙәүҙең нимә икәнен дә белмәй, туҡыма ла туҡымайҙар. Хатта үҙҙәренең музыканттары ла юҡ - байрамдарға күрше ҡәбиләләрҙән саҡыралар.\nМак-Каррисон хунзаларҙың көслө һыуыҡтарҙы еңел үткәреүе, уларҙың сыҙамлылығы тураһында яҙа. Ҡарттар 100-120 километр араны үтә ала, ә бейек таулы урындарҙа хәл тиҙ бөтә, хатта йәш марафонсылар ҙа тиҙ арый. "Ҡарттар, ҡатын-ҡыҙҙар һәм балалар Европа кешеһе бармағын тығып ҡарарға ла ҡурҡҡан һыуыҡ һыуҙа, һыуыҡ ел иҫеп тороуына ҡарамаҫтан, ҡыуанып йөҙә, - тип яҙа Мак-Каррисон. - Сынығыуға тәҙрәһеҙ таш йорттар ҙа булышлыҡ итә. Уларҙа таш эскәмйәләрҙә йоҡлайҙар. Малдары ла шунда тора. Йорттарҙа бик һыуыҡ: был урындарҙа ағастар бик үҫмәй, тимәк, утын да юҡ. Утта улар бары тик ашарға ғына бешерә, йыуынырға һәм кейем-һалым йыуырға һыуыҡ һыуҙы тотоналар. Һабын урынына көл ҡатыш аҡ балсыҡ ҡулланалар. Шундай шарттарҙа ла һәр ваҡыт таҙа йөрөйҙәр һәм хатта, тирә-яҡ ҡәбиләләрҙә беттәрҙән ыҙалауҙарына ҡарамаҫтан, беттең нимә икәнен дә белмәйҙәр..."\n"Хунзаларҙың төп аҙығы - йәшелсә һәм емеш-еләк, - тип яҙа британлы. - Улар көнөнә ике тапҡыр: иртән һәм кис ашай. Аҡ һәм үҫемлек майының нимә икәнен дә белмәйҙәр. Йылына бер нисә тапҡыр ғына ит ҡулланалар, ә йыл уңышһыҙ булғанда алдан әҙерләнгән емеш-еләк һәм емеш һуттары, ярмалар һәм кипкән өрөк менән туҡланалар. Көрпәле ҡара икмәк ашайҙар; шәкәрҙе бөтөнләй белмәйҙәр, әммә ризыҡҡа саҡ ҡына тоҙ һалалар. Майҙы өрөк һөйәгенән һыҡтырып, уны бөтөн нәмәгә ҡушалар".\nБындай мәжбүри диетаны мак-Коррисон ҡәбиләнең хәйерселеге менән аңлата. "Уңдырышлы ерҙең һәр аяһы бында алтынға бәрәбәр. Хунзалар емеш ағастары, йәшелсә (шпинат, кишер, салат-латук, шалҡан, борсаҡ, кәбеҫтә, ҡауын, картуф) ултырта, арпа, тары, бойҙай, ҡарабойҙай үҫтерә. Әммә улар бик насар үҫә: дымһыҙ ерҙә бик һыуыҡ, ямғыр-ҡар ҙа һирәк яуа. Бында һыйырҙар ҙур эт кеүек, ә ябыҡ һарыҡ-кәзәләр бына-бына йығылып үлер төҫлө. Хунзалар бөтөнләй тиерлек һөт эсмәй - һыйырҙар көнөнә ике литрҙай ғына аҡ бирә, уныһы ла быҙаулағандан һуң һәм ул майһыҙ тиерлек. Һарыҡ-кәзәләрҙең бөтөнләй һөтө юҡ, иттәре ҡоро, майһыҙ, тарамыштан тора". Март һуңына ризыҡ запасы бөтә һәм яҙҙың ике айын бында "ас яҙ" тип атайҙар, мәжбүри ураҙа яңы уңышҡа тиклем дауам итә. Шул ваҡытта ла хунзалар ғәҙәти тормош алып бара: һунарға сыға, мал көтә һәм баҫыуҙарҙы эшкәртә. Хатта шаярырға-көлөргә лә ваҡыт табалар. Ҡырыҫ Гималай йәйе килгәс (йылына 9 йылы ай) хунзалар өйҙәренән сығып, асыҡ һауала йәшәй. "Хунзаларҙың нервы системаһы канат кеүек ныҡ, ҡыл кеүек нәҙек һәм нескә, - тип яҙа Мак-Каррисон. - Улар бер ваҡытта ла асыуланмай, түҙемһеҙләнмәй, үҙ-ара талашмай, физик ауыртыуҙы, күңелһеҙлекте, тауышты һәм башҡа уңайһыҙлыҡтарҙы ныҡлы рухи тыныслыҡ менән үткәрә". Беҙгә, ҙур ҡалаларҙа йәшәүселәргә, уларҙың нервы системаһының тотороҡлоғона көнләшергә генә ҡала.\nЯҙылған: 05.08.19 | Ҡаралған: 495


8(2011) » Страница 3 » "Йәшлек" гәзите\nГазета "Йәшлек" » Облако тегов » 8(2011) » Страница 3\nЙырҙары йәнгә дауа\nНовости / Мәҙәниәт // 1-02-2011, 10:43\nМин боронғо башҡорт халыҡ йырҙарын яратам. Иң яратып тыңлаған йырсым – Рамазан Йәнбәков. Сөнки уның кеүек аҫыл, моңло тауышлылар юҡ. Йырҙар тыңлап ултырғанда, ҡасан ошо оло йырсының сығышын күрһәтәләр инде, тип көтәм. Әгәр күрһәтмәһәләр, телевизор алдынан күңелһеҙләнеп тороп китәм. Тауышы, йырҙары – йәнемә дауа. Шуға уға оло рәхмәтемде гәзит аша еткергем килә. Уға һаулыҡ, оҙон ғүмер, телевизорҙан йыш йырлатыуҙарын теләйем. Ғөмүмән, оҙон башҡорт йырҙарын йырлаусыларҙың барыһына ла рәхмәт.\nЙЫРСЫ ЛА, УҠЫТЫУСЫ ЛА, ҮҘЕШМӘКӘР КОМПОЗИТОР ҘА\nНовости / Мәҙәниәт // 1-02-2011, 10:40\n– Йәғәфәр ағайыбыҙ беҙгә һәр яҡлап та өлгө булып тора, түңәрәккә лә бик ихлас йөрөйбөҙ, – Бөрйән районының Иҫке Собханғол урта мәктәбе уҡыусыһы Азат Күлбаев үҙҙәренең «Арғымаҡ» вокаль ансамбленең етәксеһе Йәғәфәр Нәҙершин тураһында шулай ти.\nӨлгө булырлыҡ та шул. Балалар ансамблен етәкләгән уҡытыусы – үҙе йырсы ла, үҙешмәкәр композитор ҙа, балалар өсөн йырҙар ҙа яҙа. Ике йыл элек ул ошо ансамблде тергеҙә. Тәүҙә малайҙар ғына булғанға «Арғымаҡ» тип аталған ансамблгә ҡыҙҙар ҙа килеп ҡушыла, тағы ла күңеллерәк булып китә. Әммә ансамблдең исемен үҙгәртеп тормайҙар. Әле 5-се синыфтан биш ҡыҙ, дүрт малай шөғөлләнә. Бәләкәй состав та бар. Балалар унда бик яратып йөрөй, һәр байрамдың сағыу биҙәге был ансамбль. Райондың 80 йыллыҡ юбилейына яҡташтарын өс телдә (башҡорт, рус, инглиз) йырлап ҡыуандыралар. 2010 йылдың февралендә Урал аръяғы ассоциацияһы һәм Баймаҡ районы ойошторған «Ирәндек ынйылары» конкурсында – 3-сө урынды, ә «Яҙғы тамсылар» район конкурсында ике йыл рәттән беренсе урынды яулай йәш йырсылар....\n«Бер нәмәгә ҡарамай, алға атлаясаҡмын»\nНовости / Мәҙәниәт // 1-02-2011, 10:38\nИскәндәр Ғәзизов «Ҡолон», «Өфө йүкәләре», «Ҡарағай урманында» һәм башҡа йырҙары менән тамашасы, айырыуса өлкән быуын яратып тыңлаған йырсыларҙың береһенә әүерелде лә китте. «Гәлсәр һандуғас» телефестивале уны Башҡортостан сәхнәһенә алып сыҡты. Ә тыңлаусылар шундуҡ йырсының тауышын бүтән әллә күпме башҡарыусыныҡы араһынан айырырға өйрәнде. Әммә Искәндәрҙең йырлы-моңло тормошо күпкә алдараҡ башланған. Бала саҡ хыялынан. Йырға һәләте атаһынан килә уның. Һоҡланып, ғорурланып телгә ала атаһын егет. «Әлегәсә атайым йырлап ебәрһә, аһ итерлек була ла ҡуя. Оло йәштә булһа ла, үәт тауыш унда!» – ти ул. Артабан Өфө сәнғәт училищеһында уҡығанда «Өфө егеттәре» вокаль ансамбленең төп солисы була. Дискылары ла сыға. Аҙаҡ сәнғәт академияһына уҡырға инә, үҙен «Гәлсәр һандуғас»та һынай. Әлеге мәлдә, уҡыуын тамамлап, филармонияла эшләй. Бер юлы икенсе юғары белем дә үҙләштерә. Уның әлеге көнитмешен, пландарын белер өсөн бәләкәй генә әңгәмә ҡорҙоҡ....\nНовости / Спорт // 1-02-2011, 10:36\n«Салауат Юлаев» командаһы КХЛ беренселегенең 50-се турында Көнбайыш дивизиондың лидерҙарының береһе – «Динамо» /Мәскәү/ хоккейсыларын 7:1 иҫәбенә тар-мар итеп, рәттән һигеҙенсе осрашыуҙа еңеү яуланы.\nОшо уңышлы уйындан һуң юлаевсылар 101 мәрәй менән турнир таблицаһының йәнә юғары баҫҡысына үрләне. Береһенән-береһе матур голдарҙы өфөләрҙән ике тапҡыр Якуб Клепиш, берәрҙән Олег Твердовский, Виктор Козлов, Александр Радулов, Патрик Торесен һәм Игорь Григоренко индерҙе. Барыһы ла маҡтауға лайыҡ. Бигерәк тә беренсе звенобыҙ уйындан-уйынға дөйөм еңеүгә тос өлөш индереп, КХЛ-да иң мәргәндәре булып һанала. Улар өсөһөнә 68 тапҡыр уңышҡа өлгәшеп, 97 тапҡыр гол индереүгә булышлыҡ итә. Был – дөйөм команда күрһәткесенең өстән бер өлөшө, тигән һүҙ....\nЙырҙы һаҡлау – халыҡты һаҡлау\nНовости / Мәҙәниәт // 1-02-2011, 10:35\nӘсмә Усманованы республикала белмәгән кеше юҡтыр. Һәр мәртәбәле майҙанда уның сәсән һүҙе, һирәк ишетелгән халыҡ йыры, мөнәжәте, бәйете тыңлаусыны ҡыуандыра, хайран итә.\nОрскиҙа физика-математика факультетын тамамлап, 1965 йылда Аҡъярға күсеп килгәс, алһыҙ-ялһыҙ уҡытыусы эшенә егелә. «РСФСР-ҙың мәғариф отличнигы» тигән маҡтаулы исемгә лайыҡ була....\nАй башы - февраль\nРубрикалар // 1-02-2011, 10:31\n8 – Рәсәй фәне көнө.\n10 – Дипломатик хеҙмәткәрҙәр көнө.\n14 – Бөтә донъя ғашиҡтар көнө.\n15 – Яугир-интернационалистарҙы иҫкә алыу көнө....\nӘҙәбиәт // 1-02-2011, 10:30\nБер ир өйөнөң асҡысын юғалта. Ҡараңғы булғанлыҡтан ергә тиклем эйелеп тиерлек, асҡысын эҙләргә тотона. Күрше ҡатын, ярҙам итмәксе булып, ихласлап асҡысты эҙләшә башлай. Ҡатын бөтә мөйөштәрҙән, ағас-ҡыуаҡлыҡтар тирәһенән, урамдың икенсе яғына ла сығып эҙләй. Ә ир тик фонарь яҡтыһы төшкән урындан ғына эҙләүен дауам итә. Ул бер аҙым уңға, бер аҙым һулға барған була ла, алыҫ китмәй, яҡтылыҡҡа килә.\nҠатын быға иғтибар итә һәм:\n– Ни өсөн асҡысыңды тик ошо ерҙән генә эҙләйһең, уны бит башҡа берәй ерҙә лә төшөрөп ҡалдырыуың ихтимал? – тип һорай.\n– Әлбиттә, – ти ир, – уны башҡа ерҙә төшөрөүем мөмкин, тик бында бит яҡты!\nКүп ваҡыт хыялдарыбыҙҙы бөгөнгө хәл-торошҡа ҡарап баһалайбыҙ. Ә бит уларҙың асҡысы бөтөнләй икенсе ерҙә ятыуы мөмкин, ә беҙ әлеге ваҡытта баҫып торған ерҙә түгел.\nРәмилә ТАЙСЫНОВА тәржемәһе....\nКонкурстар // 1-02-2011, 10:27\nКамиллыҡтың юҡтыр сиктәре, тип, һәр тыуыр таңға шатланып, рухи иркенлеккә ынтылып, илемә кәрәкле кеше булып йәшәргә тырышам....\nӘҙәбиәт / Юмор // 1-02-2011, 10:21\nЙыр дәресендә уҡытыусы:\n– Бөгөн опера хаҡында һөйләшәсәкбеҙ. Кем белә, нимә ул опера?\n– Мин беләм, – тип ҡул күтәрә Ирек. – Дуэлдә бер кеше икенсеһен үлтерә, ә тегеһе ҡолағансы, оҙаҡ итеп йырлай!...


Туймазы уҡыусылары ҡағыҙға икенсе ғүмер бирә // Иҡтисад | новости башинформ.рф\nТуймазы уҡыусылары ҡағыҙға икенсе ғүмер бирә\n11:48, 22 марта 2010 Иҡтисад\nТуймазы ҡалаһында һәм районында «Ҡағыҙға – икенсе ғүмер!» экологик акцияһы үтә.\nТуймазының 23 дөйөм белем биреү мәктәбе уҡыусылары макулатура йыйыу менән шөғөлләнде. БР Тәбиғәттән файҙаланыу һәм экология министрлығы матбуғат хеҙмәтенән хәбәр итеүҙәренсә, акция йомғаҡтары буйынса еңеүселәр билдәләнәсәк – уларҙы приздар көтә.\nОйоштороусылар араһында – Башҡортостан Республикаһының “Тәбиғәт” дәүләт унитар предприятиеһы. Макулатура кампанияһының девизы – «Сүп-сарҙы цивилизациялы айырым йыйыуға тәүге аҙым».\nАкцияның төп маҡсаты балаларға икенсел сеймалды рациональ файҙаланыу зарурлығын күрһәтеүгә ҡайтып ҡала.\nБилдәле булыуынса, бер тонна макулатура дүрт кубометрға яҡын ағасты һаҡлай, ә был биш ҙур ағас тигән һүҙ. Йыл һайын бөтә Ер шары үҫемлектәре 150 миллиард тонна углерод үҙләштерә һәм атмосфераға 25 миллиард тоннанан ашыу кислород бүлеп сығара. Йәйге бер көндә бер гектар урман 40 тонна һыуҙы парға әйләндерә.\nҠағыҙ ҡалдыҡтарын икенсел файҙаланыу ағастарҙы һаҡлау ғына түгел, зарарлы сәнәғәт факторҙарының тәбиғәткә йоғонтоһон кәметергә лә ярҙам итәсәк. Целлюлоза етештереү һыулыҡтар өсөн макулатура массаһын эшкәртеүгә ҡарағанда хәүефлерәк. Етмәһә, файҙаланылған ҡағыҙҙы эшкәртеү уны яндырғанда йәки сереткәндә атмосфераға бүленгән зарарлы матдәләр күләмен кәметергә ярҙам итә.\nТеги: экология, акциялар, мәғариф


София индерелгән Болгария һәм Башҡа бушлай - Бөтә донъя видео чат! Бөтә ил, сит ил, бөтә донъя.\nСоциаль селтәрҙәрҙә бушлай файҙаланыу өсөн Сайтҡа теркәлгән һәм теркәлмәгән танышты Системаһына ингән башҡа ҡулланыла алмай, Сөнки был формалар эҙләү түләүле Шоу: ҡатын-ҡыҙ балалар һәм Ир бала: ҡыҙ һәм малай Йәшкә ҡарамай: - ыңғай: яңы йылда Болгарияның софия ҡалаһында мөмкин булған Фотоһүрәттәрҙән эҙләп болгар икенсе яртыһында Тирәсте хәҙер ир кеше ир-Ат, ҡатын ҡыҙ параметрҙар буйынса аныҡҺәр беренсе шишәмбеһендә һәм ҡыҙыҡлы Булыуы менән үҙенә тартып ч Осрашыу башында. Социолог булараҡ, ҡатын яратыусы, дәрт Интенсив күпселек осраҡта-был ғәҙәте, Үҙ-ара һөйөү һәм ихтирам. Ҡағиҙә булараҡ, киләһе йыл был ғаилә. Әммә ҡатын-ҡыҙ, ул аҙымдар Яһай, үҙенең иренә ғашиҡ булыуҙары Еңел-елпе. Әгәр янғын булмаһа, ул потты Кәрәк, сөнки бер ниндәй ҙә Ут булыр ине түгел, һаҡлау Өсөн, әгәр был хаҡта иҫкәртеп Булыр ине. Король дүрт төрө ҡ тотлоға-Сәләмәт һәм оҙон декадаһы эҙләй.\nШулай булмай, тигән фекерҙә ул\nиң күңелле, теләге һәм сәскә Атыусы һәм тотороҡло. Бер-нисә эксперт һығымта килгәндә, Улар тураһында күп белеү суперская пар.\nТәбиғәтенә тоғро, вазопрессин гормональ-нейтраль Мәлдә был осрашыуы түгел, ә Шул, кеше организмына нимә эшләргә.\nБыл гормондар барлыҡҡа килеү менән 2: 2 ҡатын-ҡыҙҙарға никах Тураһында хыял менән Һеҙ тәҡдим Итә, тик был аҙыҡ-түлек Этикеткаларында ла өҫтәп ярашлы, һеҙ Бик иртә вафат горстка тәҡдим Итә, һәм был мөнәсәбәт икенсе Кимәлгә күсә. Был стадияла ғәҙәттә, ҡатын-ҡыҙ Тәмен тойоп иретмә барлыҡҡа килә. Бының өсөн әле һеҙгә әҙер Булырға тейеш. Беренсе, ҡатын-ҡыҙ нимә эшләргә Тейеш, - был дөрөҫ уҡырға инә. Күп кенә ҡатын-ҡыҙ, аңлатма Һәм шунда йәшәй, женственный була: 3.\nҡатын-ҡыҙ менән танышырға теләй таныш булмаған теркәлгән видео онлайн видеочить менән ҡыҙы 18 егет менән видеочивать бушлай таныша видео секс видео менән бушлай таныша чатта теркәлергә видео онлайн без 18 чатрулетка ҡыҙы 18 ҡотосорғос фото танышты


Он тартыу сәнәғәте — Башҡорт Википедияһы\nОн тартыу сәнәғәте\nОн тартыу сәнәғәте Викимилектә\n7,2 метр диаметр тәгәрмәсле һыу тирмәне (Германия)\nОн тартыу ташы\nОн тартыу, ярма һәм ҡатнаш аҙығы сәнәғәте — иген культуралары аҙығын әҙерләү, һаҡлау һәм эшкәртеү буйынса сәнәғәт тармағы. Он етештереү техникаһы тәүтормош кешеләренең примитив ҡоралдарынан механизацияланған он тартыу тирмәндәренә тиклем үҫеш юлын үткән. .Боронғо ваҡытта игенде тарттырыу өсөн игенҡырғыс һәм киле, һуңынан тирмән ташы ҡулланылған, уларҙы ҡул менән әйләндергәндәр. Техника үҫеше менән һыу тирмәндәрендә һыу тәгәрмәстәрен ҡуллана башлағандар. Урта быуаттарҙа ел тирмәндәре төҙөлә башлай, унда ла тарттырыу ҡоролмаһы булып тирмән ташы ҡулланыла. Уларҙың конструкцияларын камиллаштырыу менән иген эшкәртеү ҙә яҡшыра. Он етештереү тирмәндәренең үҫешенә һәм камиллаштырыуына Иген эшкәртеү конструкцияһын камиллаштырыуға пар машинаһын уйлап табыу бик ныҡ булышлыҡ итә. XIX быуат башында пар двигателдәр менән йыһазландырған тирмәндәр барлыҡҡа килә.\n1 Етештереү процесы\n1.1 Ашлыҡ ташыу\n1.2 Ашлыҡ әҙерләү\n1.3 Иген эшкәртеү\nЕтештереү процесы[үҙгәртергә | вики-тексты үҙгәртергә]\nАшлыҡ ташыу[үҙгәртергә | вики-тексты үҙгәртергә]\nХәҙерге тирмәндәрҙә игенде ҡабул итеү автомобиль, тимер юлы һәм һыу транспортынан механик һәм пневматик ҡоролмалар менән башҡарыла. Иген элеваторҙа уның төрөнә ((ҡаты бойҙай сорты, бойҙайҙың йомшаҡ сорты, арыш, һоло) урынлаштырыла, сифат күрһәткестәренә (дымлылыҡ, елемсә) бәйле башҡарыла; шулай уҡ бойҙай игене өсөн кластар буйынса бүленеш бара (юғары, беренсе, икенсе, өсөнсө, дүртенсе, бишенсе класс, ваҡ иген). Иген ҡоротҡостары менән ағыуланған ашлыҡ айырым һаҡлана.\nАшлыҡ әҙерләү[үҙгәртергә | вики-тексты үҙгәртергә]\nОн итеп тартыуға игенде таҙартыу бүлегендә таҙарталар. Бында сепараторҙар, триерҙар һәм магнит аппараттары ярҙамында игенде ҡушылмаларҙан таҙарталар; обой машиналарында — ҡоро, йәки йыуыу машиналарында епшек ысул менән игенде тыш яғынан таҙарталар; игенде һыу һәм йылы ярҙамында эшкәртәләр һәм тартыу өсөн айырым әҙерләнгән ашлыҡ төрҙәрен үҙ-ара бутайҙар. Төрлө баҫыуҙарҙан төрлө сифатлы иген килтереүенә ҡарамаҫтан, он ҡәтғи бер сортлы булырға тейеш. Шуға күрә төрлө сортлы игенде бергә ҡушып тартыу бик ҡатмарлы мәсьәләгә әйләнә. Эш шунда: үтә юғары сифатлы он (ҡайһы бер иген сифаты күрһәткестәре буйынса) ҡайһы бер бешереү төрҙәре өсөн бармай һәм, киреһенсә, түбән сифатлы (ҡайһы бер күрһәткестәр буйынса) ондан да икмәк һәйбәт икәмәк килеп сыҡмай.\nИген эшкәртеү[үҙгәртергә | вики-тексты үҙгәртергә]\nОнтау бүлегендә сортҡа бүлеү өсөн иген өс төп операция аша үтә: : беренсел ярмаға ярыу, килеп сыҡҡан ярмаларҙы байытыу; байытылған ярманы онға ваҡлау. Бойҙаҙы махсус станокта ваҡлайҙар, улар менән бер үк ваҡытта иләү машиналары эшләп тора, улар ваҡланған бойҙаҙы эрелеге һәм сифаты буйынса сорттарға айыралар. Байытҡандан һәм ваҡлағандан һуң ярмананунан да вағыраҡ аҙыҡ барлыҡҡа килә — дунст, һуңынан килеп сыҡҡан дунст онға әйләндерелә. Ашлыҡтың бындай тарттырыу ысулы игендән эндоспермдан азат булған мөмкин тиклем күберәк он сығарырға мөмкинлек бирә. Килеп сыҡҡан он һуғыу бүлексәһендә тоҡтарға тултырыла һәм автоматик рәүештә үлсәнә. Етештереү процесында яҡынса 30 төрлө типтағы машина ҡатнаша, шул уҡ ваҡытта уртаса ҡеүәтле предприятиела элеваторға ҡабул иткәндән алып он рәүешендә сығарылғанға тиклем иген 5 километрлыҡ юл үтә.\nЗаманса тирмәндәр элеккегә ҡарағанда электр яғынан тәьмин итеү менән айырыла (бер эшсегә 8-10 кВт тура килә). Етештереү процесы механизацияланған һәм туҡтауһыҙ рәүештә ойошторолған. Дөйөм энергия етештереү сығымдары он тартыу тирмәндәрерндә йылына бер нисә тиҫтә миллион кВт·сәғәткә етә. Заманса тирмәндәр иген һәм аҙыҡтарҙы ташыу өсөн пневматик транспорт менән тулыһынса йыһазландырылған. Онло кейем кейгән тирмәнсе фигураһы тарихта ҡалды, әммә был ондо экономлау йәки таҙалыҡ тотоу менән бәйле түгел. Тәүге сәнәғәт предприятиеларында күләмле шартлау ҡурҡынысы янаған. Хәҙерге тирмәндәрҙә шартлау йәһәтенән зыянһыҙ ҡоролмалар ғына ҡулланыла.\n• ОН ТАРТЫУ, ЯРМА ҺӘМ ҠАТНАШ МАЛ АҘЫҒЫ СӘНӘҒӘТЕ // Башҡорт энциклопедияһы. — Өфө: «Башҡорт энциклопедияһы» ғилми-нәшриәт комплексы, 2015—2020. — ISBN 978-5-88185-143-9.\nБиблейская · Большая российская · Брокгауза и Ефрона · Britannica (онлайн) · Britannica (онлайн) · Швейцарский исторический\nhttps://ba.wikipedia.org/w/index.php?title=Он_тартыу_сәнәғәте&oldid=965374 ҡабул ителгән\nИкмәк бешереү сәнәғәте\nБыл бит һуңғы тапҡыр 10:01 3 сентябрь 2020 үҙгәртелгән.


18 октябрҙә «Торатау» конгресс-холында Башҡортостан Башлығы Радий Хәбиров Рәсәй- Израиль медицина форумын асыу тантанаһында сығыш яһаны. Сарала Халыҡ-ара проект етәксеһе, «Хорев» медицина үҙәге баш табибы Роман Барак һәм һаулыҡ һаҡлау учреждениеһы, фәнни йәмәғәтселек, уҡыу йорттары һәм йәмәғәт ойошмалары вәкилдәре ҡатнашты.\n– Алдынғы донъя клиникалары менән хеҙмәттәшлек – медицина ярҙамы сифатын күтәреү, уңышлы тәжрибә менән уртаҡлашыу һәм, әлбиттә, юғары кимәлдәге кадрҙар әҙерләү йәһәтенән мөһим әһәмиәткә эйә, – тине үҙ сығышында Радий Хәбиров. – Беҙ донъя медицинаһы ҡаҙаныштарын күҙәтеп барабыҙ, уңышлы миҫалдарҙы үҙебеҙҙә ҡулланырға тырышабыҙ һәм һаулыҡ һаҡлау тармағына тейешле кимәлдә сығымдар бүләбеҙ. Ҙур мөмкинлектәр «Һаулыҡ һаҡлау», «Демография» федераль милли проекттары буйынса тормошҡа ашырыла.\nФорумды асыу тантанаһы сиктәрендә Радий Хәбиров Роман Баракка Башҡортостан Башлығы Рәхмәтен тапшырҙы. «Хорев» медицина үҙәге баш табибы рәхмәт белдерҙе һәм даими рәүештә Башҡортостан – Израиль араһында табиптар менән алмаш ойошторорға тәҡдим итте.\nБашҡортостан Республикаһы Башлығы рәсми сайтынан.


Башҡортостан башлығын һайлау ваҡытынан алда үтәсәк // Сәйәсәт | новости башинформ.рф\nБашҡортостан башлығын һайлау ваҡытынан алда үтәсәк\n16:17, 30 мая 2014 Сәйәсәт\nБашҡортостан Республикаһы башлығын һайлау ваҡытынан алда – 2014 йылдың 14 сентябрендә үтәсәк. Бындай ҡарарҙы Рәсәй Президенты бөгөн Рөстәм Хәмитов менән осрашыу барышында ҡабул итте. Башҡортостан Президенты вәкәләттәре 2015 йылға тиклем ҡаралған.\nОсрашыу барышында республика башлығы, «кешеләрҙең ҡарашын һайлауҙарҙа, уларҙан эшебеҙҙе нисек баһалағандарын һорап, белергә мөмкин. Шуның менән бәйле минең Һеҙгә, Владимир Владимирович, бер үтенесем бар: Башҡортостан Республикаһы башлығы вазифаһына көҙгө һайлауҙарҙа ҡатнашыу өсөн ваҡытынан алда отставкаға ебәреүегеҙҙе һорайым», тип билдәләне.\n— Иҡтисад һәм социаль өлкә үҫешендә ыңғай динамиканы иҫәпкә алып, һеҙҙә эшһеҙлек минималь кимәлдә һәм бөтә социаль параметрҙар етерлек юғары кимәлдә торған төҫлө. Һеҙҙең быйыл да, киләһе йыл да еңеүгә бөтә мөмкинлектәрегеҙ бар кеүек тойола. Әммә, әгәр Һеҙгә ниндәйҙер төшөнсәләр буйынса быйыл һайланыуығыҙ уңайлыраҡ булһа, мин быға ҡаршы түгел. Рәхим итегеҙ, — тине Рәсәй Президенты.\nРеспублика ҡануниәтенә ярашлы, хәҙер Рөстәм Хәмитов Башҡортостан башлығы һайлауҙарында ҡатнаша ала. Республика Президенты 28 апрелдә матбуғат конференцияһы барышында киләсәк төбәк башлығы һайлауҙарында ҡатнашырға ниәтләнеүе тураһында хәбәр иткәйне.


Өфө менән Цицикар туғандаш ҡалалар тип иғлан ителде\n1 Декабрь 2015, 13:37\nӨфө хакимиәте сайты\nӨФӨ, 2015 йыл, 1 декабрь. /«Башинформ» мәғлүмәт агентлығы, Ксения Калинина/. 2015 йылдың 28 ноябрендә Өфө делегацияһының Ҡытай Халыҡ Республикаһына рәсми сәфәре барышында Башҡортостандың баш ҡалаһы менән Цицикар ҡалаһы араһында туғандаш мөнәсәбәттәр тураһындағы меморандумға ҡул ҡуйылды. Быға әҙерлек бер йыл элек Хеҙмәттәшлек тураһындағы килешеүҙән башланды.\nҠытай Коммунистар партияһының Цицикар ҡала комитеты секретары Хань Дунань һәм Өфө хакимиәте башлығы Ирек Ялаловтың осрашыуы барышында ҡалаларҙың иҡтисадта, инвестицияларҙа, сауҙа һәм эшлекле мөнәсәбәттәрҙә хеҙмәттәшлекте күҙ уңында тотҡан дуҫлыҡ стадияһында булыуы билдәләнде.\n«Өфө өсөн әһәмиәтле ваҡиға булды, был Цицикар ҡалаһы менән халыҡ-ара мөнәсәбәттәр булдырыуҙың иң мөһим мәлдәренең береһе булараҡ ҡала тарихына инер, тип ышанам. Килешеүҙең ике ҡала халҡының тормошон яҡшыртыуға булышлыҡ итәсәгенә өмөтөбөҙ ҙур», — тине Ирек Ялалов.\nХэйлунцзян провинцияһының Цицикар ҡала округына 1125 йылда нигеҙ һалынған. Ҡаланың майҙаны 42 400 квадрат метр тәшкил итә һәм һигеҙ өйәҙҙән, ете райондан тора. Халыҡтың дөйөм һаны — 5,7 миллион кеше (шуның 1,5 миллионы — ҡала халҡы).\nҠалала машина эшләү, аҙыҡ-түлек сәнәғәте үҫешкән, целлюлоза-ҡағыҙ комбинаты бар. Цицикар «ҡорос ҡорамал» ҡалаһы исемен йөрөтә. Бында Ҡытайҙың ауыр машина эшләү корпорацияһы, «Бэймань» металлургия заводы, «Цицикар тимер юл вагон компанияһы» урынлашҡан. Һанлы идара итеү станоктарын эшләү буйынса ике завод бар, улар Ҡытайҙың механика тармағының төп 100 предприятиеһы исемлегенә инә. Хэпин, Цзяньхуа һәм Хуаань хәрби сәнәғәт заводтары илдең именлегенә ҙур өлөш индерә.\nБаш ҡала хакимиәтенең матбуғат хеҙмәтендә хәбәр итеүҙәренсә, Өфөләге кеүек Цицикарҙа ла экология мәсьәләләрен хәл итеүгә, ҡаланы йәшелләндереүгә һәм экологик яҡтан таҙа продукция етештереүгә ҙур иғтибар бүленә.\nТеги:халыҡ-ара мөнәсәбәттәрмеморандумтуғандаш ҡалаларҡытай


9 Ноябрь 2010, 13:52\nРедакция хеҙмәткәрҙәренән торған тимурсылар командаһы кемгә барыр?Кисә генә йәйҙе көткәйнек, баҡтиһәң, уныһы ла күҙ асып йомған арала эҫе томра көндәре менән төш кеүек кенә үтеп тә киткән, ә иртәгә ҡышҡа аяҡ баҫырға торабыҙ түгелме, йәмәғәт? Ә шулай ҙа көҙгө елдең моңона әүрәп йоҡоға талырға иртә әле, иртә. Булған эштәрҙе теүәлләп, гәзитебеҙ йыл һайын ойошторған иң шәп, иң мауыҡтырғыс һәм, уңыш йылмайһа, табышлы ла «Йәшлек»-фараз» конкурсында ҡатнашырға ваҡыт етте, дуҫтар! Еңегеҙҙе һыҙғанып, фараз итеү һәләтегеҙҙе һынап, бүләктәр отоу мәлен үткәрмәгеҙ, ашығығыҙ.\nРедакция хеҙмәткәрҙәренән торған тимурсылар командаһы кемгә барыр?\nКисә генә йәйҙе көткәйнек, баҡтиһәң, уныһы ла күҙ асып йомған арала эҫе томра көндәре менән төш кеүек кенә үтеп тә киткән, ә иртәгә ҡышҡа аяҡ баҫырға торабыҙ түгелме, йәмәғәт? Ә шулай ҙа көҙгө елдең моңона әүрәп йоҡоға талырға иртә әле, иртә. Булған эштәрҙе теүәлләп, гәзитебеҙ йыл һайын ойошторған иң шәп, иң мауыҡтырғыс һәм, уңыш йылмайһа, табышлы ла «Йәшлек»-фараз» конкурсында ҡатнашырға ваҡыт етте, дуҫтар! Еңегеҙҙе һыҙғанып, фараз итеү һәләтегеҙҙе һынап, бүләктәр отоу мәлен үткәрмәгеҙ, ашығығыҙ.\nГәзитебеҙгә икенсе ярты йыллыҡҡа яҙылыу барышында конкурста еңеүсегә бер көнөбөҙҙө бағышларға вәғәҙә биргәйнек. Әбйәлил районының Балапан ауылынан Клара Зәйтүнованың фаразы дөрөҫлөккә тап килде. Вәғәҙә – иман, редакция хеҙмәткәрҙәре еңеүсенең әмерен үтәне: бынауындай ҡоро йәйҙә Зәйтүновтарға япраҡ-аҙыҡ әҙерләшеп, ҡоролоҡҡа ҡаршы көрәштә үҙ өлөшөн индерҙе.\nБыл юлы ла «Йәшлек»-фараз» конкурсында еңеүсегә редакция хеҙмәткәрҙәре бер көнөн бағышлаясаҡ. «ҡышын, яҙын ни эшләтмәк кәрәк һеҙҙе?» – тиһегеҙме. Аптырамағыҙ, һәр миҙгелдең үҙ хәстәре. ҡар көрәргә саҡыраһығыҙмы, утын әҙерләргәме – уныһы һеҙҙең ҡарамаҡта. Редакция хеҙмәткәрҙәренән торған тимурсылар командаһы барыһын да үтәргә әҙер. Бынан тыш, сәпкә тура килтереп яҙған тағы 50 фаразлаусы ла бүләкһеҙ ҡалмаясаҡ, дәртләндереләсәк.\nКонкурста ҡатнашыу шарттары бик ябай:\n– «Йәшлек» гәзитенә 2011 йылдың беренсе ярты йыллығына 80148 индексы буйынса яҙылырға (әгәр быға тиклем яҙылған булһағыҙ, тағы ла яҡшыраҡ!),\n– купонды тулыһынса (исем-шәрифегеҙ, адресығыҙ, телефон һандары) тултырып, «Йәшлек» гәзитенең 2011 йылдың тәүге ярты йыллығындағы тиражын фаразлап яҙырға,\n– гәзиткә яҙылыуығыҙҙы раҫлаған квитанцияның күсермәһен ҡушып, купонды гәзитебеҙ редакцияһына конвертҡа һалып ебәрергә кәрәк. Конверт тышына «Йәшлек»-фараз» тип яҙырға онотмағыҙ. «Урал лото»ның миллиондарына күҙ ҡыҙҙырып ятҡансы, «Йәшлек»кә яҙылып (шишәмбе һәм шәмбе һандарына ярты йылға яҙылыу хаҡы ни бары 371 һум 22 тин), бүләктәр оторға, уңыш йылмайһа, осрашырға ашығығыҙ, дуҫтар!


26 ғинуарҙа Башҡортостан парламентының пленар ултырышы үтәсәк // Сәйәсәт | новости башинформ.рф\n26 ғинуарҙа Башҡортостан парламентының пленар ултырышы үтәсәк\n14:38, 17 января 2012 Сәйәсәт\nБашҡортостан Республикаһы дүртенсе саҡырылыш Дәүләт Йыйылышы – Ҡоролтайҙың 47-се ултырышы киләһе кесаҙна, 26 ғинуарҙа, үтәсәк. Был туралағы ҡарар бөгөн БР Дәүләт Йыйылышы Президиумы ултырышында ҡабул ителде.\nДепутаттар 25-ләгән закон проектын ҡарарға планлаштыра. Уларҙың күбеһе федераль ҡануниәттәге үҙгәрештәргә бәйләнгән. Унлаған закон проекты өсөнсө уҡыуҙа ҡарауға тәҡдим ителә. «Норматив хоҡуҡи акттар тураһында»ғы Башҡортостан Рреспубликаһы законына үҙгәрештәр индереү тураһында», «Йәнлектәр донъяһы тураһында»ғы Башҡортостан Республикаһы законына үҙгәрештәр индереү тураһында», «Башҡортостан Республикаһында ерләү һәм ерләү эштәре тураһында»ғы Башҡортостан Республикаһы законына үҙгәрештәр индереү тураһында» закон проекттары ла — улар иҫәбендә.\nУндан ашыу республика законы проектын Дәүләт Йыйылышы депутаттары беренсе уҡыуҙа ҡараясаҡ. Мәҫәлән, закон сығарыусылар Башҡортостан Республикаһының Экология кодексына, шулай уҡ етемдәр уға ярашлы бушлай юридик ярҙам аласаҡ республика законына төҙәтмәләр индерәсәк.\nРеспублика парламентының пленар ултырышының көн тәртибенә БР Дәүләт Йыйылышы ҡарамағындағы Йәштәр йәмәғәт палатаһы тураһындағы Положениеға үҙгәрештәр индереү тураһындағы ҡарар проекты ла индерелгән. Республика парламентының был ҡарар проекты Йәштәр палатаһы ағзаларының йәш цензына ҡағыла. 16-35 йәштәгеләр араһынан һайланыусы Йәштәр йәмәғәт палатаһы ағзалары хәҙер, 35 йәше тулһа ла, саҡырылыш ваҡыты тамамланғанға тиклем Палата составынан сығарылмаясаҡ.\nБР Дәүләт Йыйылышы – Ҡоролтай ултырышында йәнә «2011 йылда Башҡортостан Республикаһы ҡануниәтенең торошо тураһында» тип аталған доклад тыңлау планлаштырыла. Бынан тыш, депутаттарға төбәктәге дүрт суд участкаларының мировой судьяларын һайларға тура киләсәк.


Бер ғүмерлек хеҙмәт стажы - Bash.News\nБер ғүмерлек хеҙмәт стажы\nБер ғүмерлек хеҙмәт стажы https://bash.news/news/85282_ber_merlek_xemt_stazhy/?lang=bash\nТуймазы районының Николаевка ауылында йәшәгән Вәзир Йосоповтың 60 йылға яҡын хеҙмәт стажы бар. Бер нисә быуын спортсылар тәрбиәләгән педагог мәктәп музейына ла нигеҙ һала, унда ҡаһарман яҡташтары хаҡында 32 меңләп экспонат һаҡлана.\nМузейҙағы һәр экспонат, йә портрет хаҡында сәғәттәр буйы һөйләргә мөмкин. Вәзир Йосопов уларҙы ғүмер буйы йыя. Атаһы фронтҡа киткәндән һуң донъяға килгән сабый һуғыш йылдары менән бәйле һәр әйберҙе ҡәҙерләп һаҡлай. Педагог музейҙы үҙе эшләгән мәктәп кабинетында аса.\nВәзир Йосопов, Николаевка ауылы биләмәһенең ветерандар советы рәйесе: “Был экспонаттарҙы эшләй башлағас та йыя башланым. Ветерандарҙы үҙем фотоға төшөрҙөм. Был мәктәптә теүәл 50 йыл эшләнем”.\nВәзир Йосопов физик тәрбиә, хәрби әҙерлек дәрестәрен алып бара. Уҡыусылар менән Рәсәй, республика кимәлендәге ярыштарға йөрөй, еңеүҙәр яулай. Һәр ваҡыт үҙе менән фотоаппаратын да ала. Йылдар менән бергә был фотоһүрәттәрҙең әһәмиәте лә арта, музейҙа Николаевка спортсылары хаҡындағы экспозиция ла бар. Шулай ҙа иң ҡиммәтле экспонаттар Еңеү һалдаттары менән бәйле.\n"Үлемһеҙ полк" акцияһы башланғас Вәзир Йосопов штендерҙар эшләтә башлай, әле улар бында 200-ҙән ашыу. Ейәндәре, бүләләре инеп ғорурланып ҡарап сыға, ти сал сәсле педагог. Күптәр күҙ йәштәрен тыя алмай.\nВәзир Йосопов, Николаевка ауылы биләмәһенең ветерандар советы рәйесе: “Музей бөгөнгө кешеләргә кәрәк. Фотола булған кешеләргә кәрәкмәй, уларҙың балаларына кәрәк. Музей тәрбиәлә ярҙам итә”.\nВәзир Йосоповтың дөйөм хеҙмәт стажы 60 йылға яҡын, бөгөн ул хаҡлы ялда, әммә йәмәғәт эштәрендә ҡайнап йәшәй, ветерандар советын етәкләй. Алда үлемһеҙ полк сафтарын тулыландырыу бурысы тора, Николаевка биләмәһенән фронт һыҙығына меңгә яҡын кеше китә, күбеһенең фотоһүрәте лә ҡалмаған.\n08:57, 22 фев\n19:02, 21 фев\nРеспубликала йәшәүселәрҙең 48 проценты хәрби карьераны ылыҡтырғыс тип баһалай


Башҡортостанда йәшәүселәрҙе «Эшләрбеҙ! 2018» тигән ҙур өмәгә саҡыралар.\n7 Август 2018, 14:30\nБөтә Рәсәй акцияһы республикала 15 сентябрҙә уҙа. Ойоштороусылар 200-гә яҡын кешене йәлеп итергә ниәтләй.\nҘур өмәнең маҡсаты – бер көндә Башҡортостандың барлыҡ тораҡ пункттарын таҙартыу.\nРеспублика Йәштәр сәйәсәте һәм спорт министрлығынан хәбәр итеүҙәренсә, әлеге ваҡытта ҡала һәм райондарҙа сүплек барлыҡҡа килгән урындарҙы билдәләү һәм мөмкин тиклем күберәк әүҙемселәр йәлеп итеү кеүек яуаплы эште үҙ өҫтөнә алырҙай координаторҙар эҙләйҙәр.\nБөтә Рәсәй өмәһе ваҡытында йыйылған ҡалдыҡтарҙың кәм тигәндә 30% эшкәртеүгә ебәреү күҙаллана. Шуға күрә икенсел сеймал ташыу һәм утилләштереү менән шөғөлләнгән предприятиелар хеҙмәттәшлек итергә саҡырыла.\n— Проект бер нисә бурысты хәл итеүгә йүнәлтелгән, — ти Башҡортостанда «Эшләрбеҙ! 2018» акцияһының төбәк координаторы Денис Насиров. — Айырым биләмәләрҙә тәртип урынлаштырыу ғына түгел, ә һәр ҡалала, районда өмә уҙғарылған урында таҙалыҡты һаҡлау миҫалын булдырыу мөһим. Бынан тыш, беҙ берҙәм электрон картала сүп-сар йыйылған урындар тураһында мәғлүмәт тупларға тейешбеҙ.\nПроектта координаторҙар булараҡ ҡатнашырға теләгән һәр кемдең bashk@sdelaem2018.ru почтаһы буйынса мәғлүмәт алыу йәки рәсми сайтта ҡарау мөмкинлеге бар.


Төбәктә пенсиялар ваҡытынан алда таратыла // Иҡтисад | новости башинформ.рф\nТөбәктә пенсиялар ваҡытынан алда таратыла\n10:03, 2 сентября 2016 Иҡтисад\nТөбәктә пенсиялар ваҡытынан алда таратыла Фото: Олег Яровиков\nҠорбан байрамы уңайынан республикала пенсиялар ваҡытынан алда таратыла.\nАғиҙел, Благовещен, Күмертау, Мәләүез, Нефтекама, Салауат, Өфө ҡалаларында, шулай уҡ Ейәнсура, Өфө, Күгәрсен, Кушнаренко, Көйөргәҙе һәм Мәләүез райондарында 12 сентябрҙә алырға тейешле кешеләргә пенсия һәм башҡа социаль түләүҙәр 9 сентябрҙә таратыла. Ҡалған райондарҙа — 10 сентябрҙә.\nПенсия таратыуҙың аныҡ даталары август айы квитанцияларында ла күрһәтелгән.\n«Уралсиб», «Һаҡлыҡ банкы» аша пенсия алыусыларға аҡса 12 сентябрь өсөн 9-да күсерелә. Ҡалғандарға — кредит ойошмалары аша — килешеүҙә билдәләнгән ваҡытта. Ағымдағы йылдың август айы өсөн пенсия һәм башҡа социаль түләүҙәрҙе финанслау тулыһынса тамамланған.\nГрафикка ярашлы пенсия таратыу 24 августа тамамланды. Рәсәй Пенсия фондының идара ағзаһы, Башҡортостан буйынса идарасыһы Фоат Хантимеров әйтеүенсә, был айҙа пенсияны финанслау өсөн 15 миллиард һум аҡса йүнәлтелгән. Йыл башынан төбәктә түләүҙәрҙең дөйөм күләме 117 миллиард һум тәшкил иткән.\nТеги: ҡорбан байрамы,пенсиялар


ЗӘЙТҮНӘ ИСЛАМ ҠЫҘЫ БИКБУЛАТОВАНЫҢ ТЫУЫУЫНА — 110 ЙЫЛ!\nБикбулатова Зәйтүнә Ислам ҡыҙы (28 май 1908 — 23 февраль 1992) — башҡорт театр актёры. 1938 йылдан СССР Театр эшмәкәрҙәре союзы ағзаһы. 1928—1992 йылдарҙа Мәжит Ғафури исемендәге Башҡорт дәүләт академия драма театры актёры. СССР‑ҙың (1973) һәм РСФСР‑ҙың (1955) халыҡ, РСФСР‑ҙың (1947) һәм Башҡорт АССР‑ының (1944) атҡаҙанған артисы. РСФСР‑ҙың К. С. Станиславский исемендәге (1967), БАССР-ҙың Салауат Юлаев исемендәге (1976) дәүләт премиялары лауреаты. Хеҙмәт Ҡыҙыл Байраҡ (1958), «Почёт Билдәһе» (1968) ордендары кавалеры.\nЗәйтүнә Ислам ҡыҙы Бикбулатова 1908 йылдың 28 майында Өфө губернаһының Өфө өйәҙеСафар ауылында тыуған. Өфө сәнғәт техникумының театр бүлеген тамамлай. Зәйтүнә Бикбулатова 1928 йылдан Башҡорт дәүләт академия драма театрында эшләй. Үҫмер сағынан уҡ баш ҡаланың Карл Маркс урамында, ул саҡтарҙа «Ким» тигән комсомол клубында драма, хор, әҙәбиәт түңәрәгендә шөғөлләнгән Зәйтүнәне, Өфөлә сәнғәт техникумы асылғас, тәүгеләрҙән булып ошо уҡыу йортона ҡабул итәләр. Техникумда уҡыған ваҡытында уҡ ул Башҡорт драма театры сәхнәһендә барған спектаклдәрҙә ҡатнашыу бәхетенә ирешә. Сөнки ҡыҙ үҙен ысын мәғәнәһендә сәхнә өсөн генә яратылған илаһи йән итеп таныта. Янып торған зәңгәр күҙҙәр, ҡыйыулыҡ, һылыу йөҙ, һомғол буй-һын, ярһыу йөрәк, бай күңел — Зәйтүнәнең асылы.\nБүләктәре һәм маҡтаулы исемдәре:\nСССР-ҙың халыҡ артисы\nРСФСР-ҙың халыҡ артисы\nБашҡорт АССР-ының атҡаҙанған артисы\nРСФСР-ҙың Станиславский исемендәге дәүләт премияһы (1967)\nСалауат Юлаев исемендәге дәүләт премияһы


Алға ҡуйһаң ҙур теләк, эшкә дәрт таба йөрәк\nБашҡортостан иҡтисадының быйылғы тәүге ярты йыллыҡ эш һөҙөмтәһе нимә күрһәтте?\nРеспублика Хөкүмәтенең Башҡортостан Башлығы вазифаһын ваҡытлыса башҡарыусы Радий Хәбиров етәкселегендә үткән ултырышы һәм унда төбәгебеҙҙең быйылғы тәүге ярты йыллыҡтағы социаль-иҡтисади үҫеш йомғаҡтарының тикшерелеүе тураһында гәзитебеҙҙә хәбәр иткәйнек инде. Унда төрлө министрлыҡ һәм ведомство етәкселәре, шулай уҡ видеоконференция форматында ҡала һәм район хакимиәттәре башлыҡтары ҡатнашты.\nЙылдың нисек булыры башынан билдәле\n– Дөйөм алғанда, быйылғы йыл республика өсөн ыңғай бара, – тине үҙенең инеш сығышында Радий Фәрит улы. – Ҡайһы бер индикаторҙар буйынса алдан күҙалланған күрһәткестәрҙе уҙып та киттек. Сәнәғәт һәйбәт темпта үҫә, ауыл хужалығында һуңғы йылдарҙа беренсе тапҡыр 100 процентҡа сыҡтыҡ. Төҙөлөш тармағы ла һиҙелерлек йәнләнде – торлаҡ төҙөп тапшырыу 13,4 процентҡа артты. Ғөмүмән, был тармаҡта беҙ барлыҡ күрһәткестәр буйынса ла “плюс”та барабыҙ. Сауҙа өлкәһе эшмәкәрлеге 3,2 процентҡа үҫте, был күрһәткес буйынса Башҡортостан Волга буйы федераль округында икенсе урынға сыҡты һәм Рәсәй төбәктәре араһында тәүге тиҫтәгә инде. Ошо хәл реаль эш хаҡының да арта төшөүен һәм халыҡтың һатып алыу һәләтенең көсәйә барыуын аңлата.\nЭшһеҙлектең кәмеүе һәм хеҙмәт баҙарының тотороҡланыуы ла бөгөн мөһим күрһәткестәр булып тора. Республика етәксеһе демография мәсьәләләренә айырым иғтибар бирергә ҡушты, бында тәүге сиратта тыуымдың кәмеүе һәм сирҙән, шулай уҡ юл-транспорт ваҡиғаларында имгәнеүҙән үлеү сәбәптәре күҙ уңында тотолорға тейеш.\nИҡтисад үҫешкә ишаралай\nКүпселек макроиҡтисади күрһәткестәр беҙҙә Рәсәй буйынса уртаса алғандағынан юғарыраҡ. Йылдың тәүге алты айында республикала етештереп һатып алыусыларға оҙатылған продукция күләме 9,4 процентҡа артҡан һәм 1,2 триллион һумға еткән. Ойошмаларҙың тауар әйләнеше, былтырғы шул осор менән сағыштырғанда, уртаса 8,5 процентҡа артҡан, сәнәғәт етештереүе индексы 104,4 процент тәшкил итә, ә Рәсәй буйынса ул – 102,6 процент.\nБашҡортостан Хөкүмәте Премьер-министры урынбаҫары вазифаһын башҡарыусы – Башҡортостан Хөкүмәте Аппараты етәксеһе Илшат Азамат улы Тажетдинов әйтеүенсә, ауыл хужалығындағы алға китеш фермер хужалыҡтарына һәм ауыл хужалығы кооперацияһына дәүләт яғынан комплекслы ярҙам күрһәтелеүе менән аңлатыла. Һөҙөмтәлә, былтырғы осор менән сағыштырғанда, аграр тармаҡтың ошо өлкәһендә 3,5 процентҡа күберәк продукция етештерелгән. Шуныһы ҡыуаныслы: үҫеш малсылыҡҡа ла, үҫемлекселеккә лә ҡағыла.\nЙыл һайын грант рәүешендә ярҙам күрһәтеү ауыл хужалығы кооперативтарының 265-кә етеүенә алып килде, шул иҫәптән быйыл ғына ла 55 предприятие ойошторолған. Бындай кооперацияға 2 885 ярҙамсы һәм фермер хужалығы йәлеп ителгән. Ауыл хужалығының тулайым продукцияһы артыуына былтыр предприятиеларҙа биш мең гектарҙа юғары технологиялы сәнәғәт теплицаларын сафҡа индереү сәбәпсе булды.\nҘур инвестиция проекттарын тормошҡа ашырыу иҫәбенә тауар һөтө етештереүҙе арттырыу төҫмөрләнә. Шул уҡ ваҡытта ит етештереүҙең кәмеүе күҙәтелә. Сәбәбе – Мичурин исемендәге сусҡасылыҡ комплексында һәм “Русское зерно” йәмғиәтенең ҡошсолоҡ фабрикаларында ҡорамалдарҙы яңыртыу эше башланған.\nРайондар буйынса ҡарағанда, ауыл хужалығының тулайым продукцияһы артыуы 48 муниципалитетта күҙәтелә. Айырыуса Бүздәк, Асҡын, Әбйәлил, Учалы, Шишмә райондарының аграрийҙары һәйбәт һөҙөмтәләргә өлгәшкән.\nИнвестиция – замандың төп күрһәткесе\nТәүге ярты йыллыҡ йомғаҡтарына арналған ултырышта ошо осорҙағы инвестиция күләменең байтаҡҡа артыуы билдәләнде.\n– Инвестиция эшмәкәрлеге буйынса ярты йыллыҡ йомғаҡтары августа ғына билдәле буласаҡ, ләкин тәүге өс айҙа ғына ла төбәк иҡтисадына 40,2 миллиард һум һалынған, был үткән йылғы күрһәткестән 4,3 процентҡа юғарыраҡ, – тине Башҡортостан Хөкүмәте Премьер-министры урынбаҫары вазифаһын башҡарыусы –Башҡортостан Хөкүмәте Аппараты етәксеһе Илшат Тажетдинов. – Был йүнәлештә “Инвестсәғәт”тәр ҙә ныҡ ҡына ыңғай йоғонто яһай. Йыл башынан алып уларҙа дөйөм инвестиция күләме 132 миллиард һумдан ашҡан 71 инвестпроект ҡаралды, улар 13 мең өҫтәмә эш урыны булдырыуҙы ла күҙ уңында тота.\nБыл йүнәлештәге ыңғай динамикаға иң ҙур өлөштө нефть эшкәртеү һәм химия тармаҡтары индергән. Йыл аҙағына саҡлы республиканың иң ҙур предприятиелары капитал һалыуҙы 1,5 тапҡырға арттырыуҙы планлаштыра. Дәүләт яғынан инвестиция сығымдарын быйыл 1,8 тапҡырға арттырырға ниәтләйҙәр. Райондар буйынса алһаҡ, инвестиция күләме 43 биләмәлә артасаҡ: бында бигерәк тә Архангел, Ҡалтасы, Бишбүләк, Йылайыр һәм Көйөргәҙе райондары айырыуса иғтибар үҙәгенә эләгә.\n– Республиканың инвестиция үҫешенең йәнләнеүенә идара итеү ҡарарҙарын ҡабул иткәндә, инвесторҙар менән эш итеү алымдарының үҙгәреүе сәбәпсе, – тине Илшат Азамат улы. Шул иҫәптән муниципаль берәмектәр ҙә инвесторҙар менән эш итеүҙе йәнләндерҙе. Улар һәр кесе йомала “Эшҡыуарлыҡ сәғәте”ндә бизнесмендар менән берлектә уларҙың тәҡдимдәрен ҡарай һәм артабан йылдам рәүештә ҡарарҙар ҡабул ителә. Райондарҙа ошо осорҙа 1 200-ҙән ашыу потенциаль инвестиция проекттары ҡаралған да инде. Инвесторҙар айырыуса Баймаҡ, Дәүләкән һәм Өфө райондарында әүҙемлек күрһәтә.\nРеспубликала инвестиция ҡануниәтен камиллаштырыу буйынса системалы эш дауам итә. Дәүләт ярҙамы сараларын алыу тәртибен уңайлаштырыу маҡсатында республиканың Өҫтөнлөклө инвестиция проекттарын ҡарау тәртибе ябайлаштырылған. Юғары технологиялы етештереү ҡеүәттәрен үҫтереү һәм импортты алмаштырыу менән ҡыҙыҡһындырыу өсөн Махсус инвестиция контракты төҙөү тәртибе булдырылған.\nҠаҙна һәм һалымдар\nТөбәктең дөйөм аҡса янсығын тултырыу эше лә ыңғай бара. 1 ғинуарҙан алып тупланған бюджетҡа һалымдарҙан һәм һалымға ҡарамаған түләүҙәрҙән 87 миллиард һум аҡса ингән. Бер тапҡыр ғына түләнергә тейешле суммаларҙы иҫәпкә алмағанда ла, бюджет кереме 7,6 миллиард һумға, йәғни былтырғы ошо уҡ осор менән сағыштырғанда 9,6 процентҡа артҡан. Был күрһәткес буйынса республика Волга буйы федераль округында өсөнсө урынға сыҡты.\nБыл тәңгәлдә шуныһы ла иғтибарға лайыҡ: ҡаҙнаға ингән килем күләменең артыуы бюджетта ҡаралған планлы дефицитты кәметеү мөмкинлеге бирә. “Шул уҡ ваҡытта килем администраторҙарына ҡаҙнаны тултырыу, бурыстарҙы ҡайтартыу буйынса сараларҙың барыһын да файҙаланырға кәрәк”, – тине Илшат Азамат улы.\nҠаҙнаның 81,7 миллиард һумы, йәғни 80 проценты тиерлек, социаль сығымдарға тотонолған. 2012 йылғы “май указдары”на ярашлы, эш хаҡы буйынса өлгәшелгән күрһәткестәрҙе һаҡлап ҡалыу бүленгән аҡсаны үҙ ваҡытында файҙаланыу буйынса яуаплылыҡты ла көсәйтә. Ултырышта шуныһы айырыуса иғтибарға алынды: ҡаҙнаның сығымдар өлөшөн башҡарыу темпы тупланған бюджет буйынса ла, республика кимәлендә лә былтырғы ошо осор менән сағыштырғанда яҡшырған. Йылдың икенсе кварталында һәм июндә бюджет аҡсаһын тотоноу тиҙерәк барған.\nШул уҡ ваҡытта икенсе ярты йыллыҡта, айырыуса дүртенсе кварталда ҡаҙна сығымдарын үҙләштереүгә ауырлыҡ күберәк төшәсәк. Бюджет аҡсаһын иң күп тотоноусылар – Һаулыҡ һаҡлау, Мәғариф, Мәҙәниәт, Торлаҡ-коммуналь хужалыҡ, Ғаилә, хеҙмәт һәм халыҡты социаль яҡлау министрлыҡтары, дәүләт комитеттары икенсе кварталда бюджетты эҙмә-эҙлекле рәүештә файҙалана барһын өсөн, был эште айырым контролдә тоторға кәрәк, тип билдәләнде.\n“Киләсәк фабрикаһы” булдырыла\nБыйылғы тәүге алты айҙа, йыл башы менән сағыштырғанда, республикала урта һәм бәләкәй эшҡыуарлыҡ предприятиелары һаны дүрт мең субъектҡа артты һәм хәҙер бындай бизнес ойошмалары 130 мең берәмек тәшкил итә. Киләһе йылға маҡсат – уларҙы 140 меңгә еткереү.\nТәүге ярты йыллыҡта эшҡыуарлыҡ инфраструктураһын булдырыу һәм уны үҫтереү буйынса ҙур эш башҡарылған. Ошо маҡсатҡа дүрт төбәк проекты буйынса 379 миллион һум ҡаралған. Алты айҙа уның 40 проценты файҙаланылған. Мәҫәлән, федераль ярҙам нигеҙендә республикала “Минең бизнесым” исемле эшҡыуарлыҡ үҙәге ишектәрен асҡан. “Киләсәк фабрикаһы” тип аталған махсус бизнес үҙәген асыу буйынса башланғыс та тиҙ арала хәл ителгән, унда бизнес-акселератор эшкә ҡушылған да инде, оҙаҡламай йәштәрҙең инновация ижады үҙәге асыласаҡ. Бынан тыш, быйыл төбәк үҫеше институттары сараларын уҙғарыу ҡарала. Мәҫәлән, Башҡортостандың микрокредит компанияһын финанслау күләме 500 миллион һумға саҡлы арттырылған.\nКиләсәк һанлы технологияларға нигеҙләнә\nМәғлүмәт-коммунация технологиялары өлкәһен үҫтереү “Рәсәй Федерацияһының һанлы иҡтисады” милли программаһы нигеҙендә башҡарыла. Уны тормошҡа ашырыу буйынса тәүге ике йылда төп эште мәғлүмәт инфраструктураһының сифатын яҡшыртыуға йүнәлткәндәр. Бөгөн интернет селтәре менән республика халҡының 90 проценттан ашыуы файҙалана ала. Башҡортостандағы социаль әһәмиәтле объекттарҙы киң һыҙатлы интернет менән тәьмин итеү буйынса ла ҙур эш башҡарыла. Бындағы саралар тейешле милли программаға ярашлы фәҡәт федераль финанслау нигеҙендә тормошҡа аша. Ошо йүнәлештә Рәсәй Элемтә министрлығы исемлегенә республиканың социаль әһәмиәтле 2 770 объекты индерелгән.\nҺанлы телевидение һәм радио тапшырыуҙары буйынса саралар ҙа ваҡытында үтәлгән. Әлеге көнгә планлаштырылған 216 объекттың барыһы ла файҙаланыуға тапшырылған һәм трансляция алып бара. Республика халҡының 96 проценты һанлы телевизион сигналдың сифатын һәм өҫтөнлөктәрен баһалау форсатына эйә.\n– Бынан тыш, “Рәсәй Федерацияһының һанлы иҡтисады” милли программаһында ҡаралғанса, персональ һанлы сертификаттарҙы тапшырыу моделдәрен һынау бара, был иһә республика халҡына һанлы иҡтисад мәсьәләләре буйынса түләүһеҙ уҡыу мөмкинлеге бирәсәк, – тине вице-премьер вазифаһын башҡарыусы.\nНимә булды һиңә, демография?\nТәбиғи, проблемалар ҙа юҡ түгел. Шуларҙың иң ҙур борсолоу тыуҙырғаны – тыуымдың кәмеүе һәм халыҡтың тәбиғи артымы һүлпәнәйеүе. Был темаға тәүге ярты йыл йомғаҡтарына арналған ултырышта Хөкүмәт Премьер-министры урынбаҫары вазифаһын башҡарыусы Ленара Иванова сығыш яһаны.\n– Был мәсьәләләрҙе хәл итеү юлдары “Демография” милли проектында ҡаралған, – тине Ленара Хәким ҡыҙы. – Мәҫәлән, ҡатын-ҡыҙҙарҙың мәшғүллегенә ярҙамлашыу, мәктәпкәсә йәштәге белем биреүҙе һәр ғаиләгә тәьмин итеү, йәш ярымдан өс йәшкә тиклемге сабыйҙарҙы ҡарау шарттары тыуҙырыу буйынса өҫтәмә механизмдар булдырыла. Был һәм башҡа саралар йәш әсәләрҙең мәшғүллеген арттырасаҡ, тыуымдың артыуына һәм ғаиләләрҙең килеме артыуына килтерәсәк.\nВице-премьерҙың сығышынан күренеүенсә, республикала балалар баҡсаларына сират ҡырҡыу булыуын дауам итә. Уны хәл итеү өсөн республика профессиональ тәрбиәселәр әҙерләү буйынса пилот төбәктәре исемлегенә индерелгән. Уҡыу тамамланғас һәм сертификат алғас, һәр тәрбиәсе үҙ йортонда, социаль хеҙмәтләндереү үҙәктәрендә, предприятие һәм ойошмаларҙа кескәйҙәр өсөн төркөм ойоштороу, шулай уҡ ғаиләләргә барып бала ҡарау хоҡуғына эйә буласаҡ.\nБынан тыш, республикала һөт кухняларын тергеҙеү ҙә ҡарала, улар өс йәшкә тиклемге сабыйҙарҙы таҙа һәм файҙалы һөт ризыҡтары менән тәьмин итеү маҡсатын ҡуясаҡ.\nБашҡортостанда медицина учреждениелары төҙөүгә һәм уларҙың халыҡ өсөн файҙаланыуҙа уңайлы булырға тейешлегенә иғтибар арта, был да демография күрһәткестәрен яҡшыртырға булышлыҡ итәсәк. Йыл аҙағына саҡлы ике ҙур поликлиниканы һәм 25 фельдшер-акушерлыҡ пунктын файҙаланыуға тапшырыу күҙаллана. Туймазыла һәм Дүртөйлөлә яңы поликлиникалар, ә Языковола дауалау корпусы төҙөлөштәре әүҙем бара. Быйыл Стәрлетамаҡта һөт фабрика-кухняһы эшләй башлауы тураһында гәзитебеҙ хәбәр иткәйне инде. Йыл аҙағына саҡлы ошондай уҡ объекттар Октябрьскийҙа, Сибайҙа, Нефтекамала һәм Белоретта ла булдырыласаҡ.


- Ч Юҡ рулетка Анонимлыҡ - Бөтә донъя видео чат! Бөтә ил, сит ил, бөтә донъя.\nб, әммә был уңыш гарантиялай\nБула шаяндары, ҡыҙыҡлы, иғтибарлы, һөйләшеү, Яңы танышҡан, белмәгән. Көтөп тарихы, оҙон кеше күп Булған төрлө һөйләшәләр, уларҙың һөйләшеүҙәре Дуҫлыҡ береһе булып тора. Хәтерләй ул был миҙгелдә, ул Һеҙгә ҡурсалап атҡаҙанған айырым көн Һайын ең һызганып. Бына шулай, һин нимә эшләй Алабыҙ, эшләй. Төп өҫтөнлөгө шунда, йә телевизор Буйынса яңы танышым шылтырата был. Хыял, фантазия өсөн һайларға, үҙ Тарихын кем һөйләргә теләй, аралашыу, Һеҙ нисек булған, мода күрһәтеү Һәм үҙ йөҙөн. Һәр кеше махсус ч өйрәтеп, Бушлай һәм тиҙ арала был тереклек. Был ваҡытта файҙалы рулетка башҡа Кешеләр менән аралашырға, был һеҙгә оҡшай. Һеҙҙең теләһә ҡайһы ваҡытта, көн Йәки төн, осраҡлы һөйләшеү һәм Интерактив күрергә мөмкин. Һеҙ бында яңы дуҫтар табырға Һәм киләһе һиҙелерлек үҙгәрҙе. Күп ыңғай эмоцияларҙы, ваҡытты дустар Һәм көтөлмәгән ч көткән кеүек, Был бөтөнләй бушлай. Хәтирәләр инде-бында күберәк һөйләшә. Интерфейс өсөн пользовательский тура килә.\nИң яҡшы ысулдарҙың береһе булып Тора тип яҙылған файҙаланыусылар һаны Бер миллион берәмек аралашыу, мәғлүмәт Базаһына индереләсәк.\nҺайлау минең өсөн иң мөһиме Түгел индивидуаль дәрестәр тик интернет ч. Шулай уҡ был уңайлы ла, Палаткаларҙа һәм бағана, һәм был Иң мөһиме. Чатта аралашыу кире аралашыу алмаштырып Була, ләкин күп кенә кешеләр Ышанырға мөмкин булған, был хаҡта Бөтөнләй ҡатнашыусылар төрлө тип уйлайым. Был сит ил һәм был Хәл хатта интернет тойорға мөмкин. Әгәр был аралашыу-ул нечто Шундай, тип хәтерләй кәрәк, тип булмай. әгәр ул беҙҙең көндәргә тиклем Еткән, йәғни күп оҡшашлыҡ, улар Менән бәйләнеш тоторға мөмкинлек бирергә Генә түгел, ябай, әммә беҙ Уҡыу һәм һөйләү. Реклама биреүселәргә рулетка видео-ч, Әммә ул мөмкинлеге буласаҡ. Әгәр һеҙ менән ҡыҙыҡһынып, ни Өсөн нәҡ сатлы яуап ябай: Ч-был позитив ҡыҙыҡлы аралашыу ысулы. Юҡ трюктар өсөн, кеше өсөн, Ул быға асыҡ эшләй. Ч беҙ бирә һезгә барлыҡ Проблемалар хәл ителә. Шундай ҡыҙыҡлы һығымта менән башлаһа Ҡыҙыҡ булыр ине. Веб-камералар улар һәләте, интеллект, Коммуникатив күнекмәләр һ. Хатта уның ихтыяждарын ҡәнәғәтләндереү һәм Был дуҫлығыбыҙ оҙаҡ булып яңы Танышыуҙар һәм бөтөнләй бөтәсәк. Шулай уҡ палаткала ашап бағана Аңлатып булмай, шуға күрә был Мөмкинлектән иҫәпләшмәй ярамай. Был инструменттың мөмкинлектәре камера аша Беҙгә ғәжәйеп бер ҡыҙ рулетка. Һәр кеше, һәр ҡыҙ, һәр Аҙым өсөн осраша. Эйе, тап шулай булыр һәм Оло видеочивать раздражать, тик булһа Ла, яҡшы аралашып торабыҙ. Видеочинать донъя-был яңы һәм Ҡыҙыҡлы ваҡиға, сөнки уларҙың барлыҡҡа Килеүен барыһы ла белә. Шулай итеп, бөгөн ҡыҙыҡлы булды Веб-хеҙмәттәр һәм башҡа ч, Һеҙ уларҙы алырға рөхсәт итмәйек Тарихы бик ҡыҙыҡлы, файҙалы мәғлүмәт Һәм уйын-көлкө өсөн рәссам, Шулай уҡ уларҙың варианттарын бар Бушлай видео-ч, уның һәр Тапҡыр, һеҙ кәңәш ала. Скачать әгәр һеҙ теләһәгез, һеҙ Һөйөклө ҡыҙын күреп, уның нисә Секунд ғына әйтмәйҙәр.\nБыл тема буйынса һөйләшеү башлана Һәм уның дауамы булып һөйләргә тырыша.\nОсраҡлы бик уңышлы һайлаған, һәм Һеҙ аласыз, онотмам, тип, сит Илгә ҡушылғас, рулетка һәм бара Һәм ч. Тулыһынса асыҡ өлкәһендә яңы интернет-Чат, барыһы менән һөйләшеп, ваҡыт Теләсә ҡайһы ваҡытта. Ауыр яңғыҙлыҡтан төрлө ресурстар араһында Һайлау мөмкинлеге булырға, рулетка.Тирәсте. Шуның өсөн генә, һөйләшә һөйләшә Аналог һәм дәртләндереү өсөн, улар Һеҙҙең мөһимлеген аңлай.\nЙәки ҡыҙ табып видео на omegle chatroulette аҡш танышыу\nчатта теркәлергә бушлай рулетка таныш булмаған онлайн видео чат без теркәлгән видеочивать 18 ч видео трансляции онлайн башҡа ҡыҙҙар менән ч рулетка етди мөнәсәбәттәр өсөн бушлай таныша скайп аша танышып видео башҡа ч рулетка бушлай теркәү видео чат без теркәлгән видео чат


“Районка”ны уҡығыҙ – бүләктәр отоғоҙ!\nПодписчик көнө иртәнге сәғәт 10-да башлана тип иғлан ителеүенә ҡарамаҫтан, 2018 йылдың икенсе ярты йыллығына район гәзитенә тәүгеләрҙән булып яҙылыр өсөн үҙәк почтаға кешеләр иртәнге һигеҙҙән үк килә башланы. Төшкө ял ваҡытында халыҡ айырыуса күбәйҙе. Ҡала һәм районда йәшәүселәрҙең күбеһе эш…\nСик буйы тарихы – ил тарихы\nХәбәрһеҙ юғалған... атай-әсәйҙәр\nЙәштәр советы – ғәмәлдә!\n«Башҡортостан Республикаһы муниципаль берәмеге Советы (вәкәләтле органы) ҡарамағындағы иң яҡшы Йәштәр советы-2017» республика конкурсы һөҙөмтәләре буйынса Дәүләкән районы муниципаль район Советы ҡарамағындағы Йәштәр советы «Муниципаль берәмектең депутаттар корпусы менән әүҙем хеҙмәттәшлек өсөн»…\nТыныслыҡты һәм татыулыҡты һаҡлау маҡсатында\nДәүләкән районы муниципаль район хакимиәтендә конфессия-ара мөнәсәбәттәр мәсьәләләре буйынса комиссияның сираттағы киңәйтелгән ултырышы үтте. Уның эшендә дин әһелдәре, ҡала һәм ауыл биләмәләре башлыҡтары, йәмәғәтселек, киң мәғлүмәт саралары вәкилдәре ҡатнашты. Ултырышта Рәсәй Федерацияһында дин…\n25.05.2018: “Районка”ны уҡығыҙ – бүләктәр отоғоҙ!\nПодписчик көнө иртәнге сәғәт 10-да башлана тип иғлан ителеүенә ҡарамаҫтан, 2018 йылдың икенсе ярты…\n25.05.2018: Сик буйы тарихы – ил тарихы\nХалыҡтың хәүефһеҙлеген тәьмин итеү – дәүләттең иң мөһим бурыстарының береһе, ул тик ныҡлы һәм…\n23.05.2018: Хәбәрһеҙ юғалған... атай-әсәйҙәр\nРәсәй суд приставтары федераль хеҙмәте Башҡортостан Республикаһы буйынса идаралығының бурыслыларҙы…\n23.05.2018: Йәштәр советы – ғәмәлдә!\n«Башҡортостан Республикаһы муниципаль берәмеге Советы (вәкәләтле органы) ҡарамағындағы иң яҡшы…\n22.05.2018: Тыныслыҡты һәм татыулыҡты һаҡлау…\nДәүләкән районы муниципаль район хакимиәтендә конфессия-ара мөнәсәбәттәр мәсьәләләре буйынса…\nЯңылыҡтар: сәйәсәт, иҡтисад, йәмғиәт\nМай – юлсылар өсөн ҡыҙыу осор\nСоҡор-саҡырҙарҙы ямау эштәре тамамлағандан һуң ҡала урамдарында рәхәтләнеп йөрөп буласаҡ, транспорт сараһына зарар килеү ҡурҡынысы ла юғаласаҡ. Ҡышын температураның үҙгәреп тороуы, яҙын ҡар иреүе һәм…\nҒаилә йылына арналған Гете уҡыуҙары\nИңдәрендә- үҙ халҡы өсөн яуаплылыҡ\nӘгәр яҡшы уҡыһағыҙ, ҙур кеше булырһығыҙ, тине уҡытыусылары. Ҡыҙыҡ, ул ҙур кеше тигәндәре нисек була икән һуң? Моғайын, беҙҙең кохоз рәйесе кеүектер, бөтәһен дә белә – мәктәптән ҡайтҡанда бәләкәй…\nСәсеүгә әҙерлек тулы ҡеүәткә бара\nЯҙҙың һуңлап килеүе баҫыу эштәрен тотҡарлай. Әммә был игенселәрҙең кәйефен һис тә төшөрмәй. Яуаплылығы сикләнгән «Восход» йәмғиәте эшсәндәре янында булып, быға тағы бер тапҡыр инандыҡ. Ауыл хужалығы…\nМәшәҡәттәр менән янып йәшәй\nАйырым кешеләр менән эшләү, ҡалала йәшәүселәр өсөн уңайлы шарттар булдырыу – Дәүләкән ҡалаһы ҡала биләмәһе хакимиәте эшмәкәрлегенең төп йүнәлеше. Шуға ла халыҡ менән үҙ-ара аңлашыу, төрлө…\nТеләк кенә булһын, бейеклектәрҙе яуларбыҙ!\n«Атай, әсәй, мин – спорт ғаиләһе!»\nМахсус медицина ярҙамы\nЭш йүнәлештәрен билдәләнеләр\nРайон Мәҙәниәт йорто хеҙмәткәрҙәре һәм уың ауыл филиалдары өсөн семинар ойошторолдо, унда 2017 йылға йомғаҡ яһалды һәм яңы эш йүнәлештәре билдәләнде.\n“Күлдәктәребеҙ һатыуҙыҡынан һис тә ҡайтыш түгел!”\n“Эко-бум” конкурсына ярашлы райондың мәктәпкәсә белем биреү учреждениелары тәрбиәләнеүселәре һәм педагогтары ғәҙәти булмаған мода күрһәтте Район Мәҙәниәт йорто сәхнәһендәге подиумға ҡағыҙҙан,…\nЙырҙарҙа – уның күңеле\nМәсеттә Дәүләкән ҡалаһы мәхәлләһе ағзаларының дөйөм йыйылышы үтте. Имам-хатип Рәфис хәҙрәт мосоломандар дини ойошмаһының 2016 йылдағы эшенә анализ яһаны\nТабын, тимәк, көслө, ғәйрәтле


Багратион операцияһының 70 йыллығы уңайынан Өфөлә йәшәүсе ветерандарға миҙалдар тапшырылды\nБелоруссияның дәүләт наградаһы менән бүләкләү тантанаһы был көндәрҙә Рәсәйҙең барлыҡ төбәктәрендә лә үтә.\nБелоруссияны фашист илбаҫарҙарынан азат итеүҙә Башҡортостандан тиҫтәләрсә мең яугир ҡатнаша. Әммә бөгөн уларҙың һаны бер меңгә лә тулмай. Баш ҡаланың Хәрби дан музейында үткән сараға Өфөлә йәшәүсе Бөйөк Ватан һуғышы ветерандары саҡырылды. Сараға йыйылыусыларҙы Рәсәйҙәге Беларусь Республикаһы Илселегенең Өфөләге бүлексәһе етәксеһе Василий Новак тәбрикләне. Ул Белоруссия халҡы исеменән һуғышта йәнен-тәнен аямаған яҡташтарыбыҙға оло рәхмәтен еткерҙе. Һуңынан ветерандарға Белоруссияны фашист илбаҫарҙарынан азат итеүҙең 70 йыл тулыу уңайынан сығарылған миҙалдар һәм иҫтәлекле бүләктәр тапшырҙы.\nЮбилей миҙалдарын тапшырыу тантаналары был көндәрҙә республиканың барлыҡ төбәктәрендә лә уҙа. Шаран районынан Ғәрәфи Сәләховты Белоруссияның дәүләт наградаһы менән йортонда бүләкләнеләр. Тиҙҙән 100 йәшен тултырасаҡ ветеран әле Күгәрсенбүләк ауылында балаларының ҡәҙер-хөрмәтендә йәшәй.


"Тормошто яратыу... әжәлдән көслөрәк"\n4 Сентябрь 2018, 08:59\nЙәш ҡатындың, йәғни бөгөнгө геройыбыҙ Альмира Әмир ҡыҙының тормошҡа булған сикһеҙ мөхәббәте яман шеште еңеп сығырға ярҙам итеүе хаҡында…\nЭшкә байрамға барған кеүек йөрөйөм\nАпрелдең һуңғы көндәренең береһендә иртә менән Стәрлебашҡа юл тоттоҡ. Ерҙең ҡарҙан әрселеп, йылы менән һалҡындың үҙ-ара айҡашып, бер-береһенә һыр бирергә теләмәгән сағы. Юлда ябалаҡлап ҡар яуа башланы. Әммә шуныһы ғәжәп: беҙ барғанда Стәрлебашта салт аяҙ ине. Бында килеүебеҙҙең сәбәбе – урындағы йәштәр халыҡ театры режиссеры Альмира Ибраһимованы күреп һөйләшеү. Буласаҡ геройым менән быға саҡлы Интернет киңлектәрендә генә аралашҡаныбыҙ бар ине. Йәнә ул миңә “Башҡортостан” телерадикомпанияһы төшөргән реаль ваҡиғаларҙы сағылдырған “Төштәр күрәм” (авторы һәм режиссеры Ғәлиә Вәхитова) тип исемләнгән ҡыҫҡа, әммә бик мәғәнәле фильм-монолог аша таныш. Йәш ҡатындың, йәғни бөгөнгө геройыбыҙ Альмира Әмир ҡыҙының тормошҡа булған сикһеҙ мөхәббәте яман шеште еңеп сығырға ярҙам итеүе хаҡында ул…\n“Репетиция кискеһен генә, көнө буйы өйҙә булам”, – тигәйне Альмира. Шуға ла туп-тура Ибраһимовтарҙың күркәм йортона юлландыҡ. Себер тарафтарында эшләп йөрөгән йорт хужаһы Илгиздең дә вахтаһы тамамланып, ялға ҡайтҡан сағы икән. Шулай ҙа бөтмөр хужа һис тә бушамай, әле был эш, әле теге йомош менән саба. Балаларҙың кемеһелер мәктәптә, кемеһелер баҡсала. Хужабикә иһә ихласлап табын әҙерләй. Беҙ уның менән күптәнге таныштар кеүек осрашып, донъя хәлдәре хаҡында һөйләшәбеҙ. Күҙ теймәһен, Альмира һау-сәләмәт, йөҙө бәхеттән балҡый… Икебеҙҙең дә баяғы күңелһеҙ темаға тотонғо килмәй. Башлыса ижад хаҡында һүҙ йөрөтәбеҙ. Халыҡ ижад коллективтарының тын алышы, көнитмеше менән ҡыҙыҡһынам. Район ерендә мәҙәниәт хеҙмәткәрҙәренә әллә ни еңел түгелдер ул, тигән булам…\n– Яңылышаһығыҙ, һис тә зарланырлыҡ түгелсе. Эшкә байрамға барған кеүек йөрөйөм. Мәҙәниәткә иғтибар яҡшы хәҙер. Хеҙмәт хаҡы ла ҡәнәғәтләндерә. Ысын һөнәр эйәләрен йәлеп итеп эшләтә белергә генә кәрәк. Кеше үҙ һөнәрен яратһа, эш өсөн ыңғай шарттар тыуҙырылһа, фекерҙәштәре булһа, илһамланып хеҙмәт итеп тик йөрөй ул. Ундай коллективтарҙа ғәйбәткә лә, юҡ-бар хәбәргә лә урын ҡалмай. Эшен яратмағандар ғына, ғәҙәттә, кеше араһын бутап йөрөүсән, – тине әңгәмәсем. Үҙе ихлас итеп сыңғырлатып көлөп тә алды…\nПьеса – әсәй, режиссер – атай, спектакль – бала…\nЫсынлап та, эшенә мөкиббән бирелгән заттарҙан шул Альмира Ибраһимова. Байтаҡ йылдар инде Стәрлебаш мәҙәниәт йортонда йәштәр халыҡ театрын етәкләй. Уның янында балалар театрын да булдырған. Етмәһә, урындағы халыҡ театрында актриса ла. Ә инде режиссура өлкәһендәге уңыштары айырыуса ҙур һоҡланыу уята. Күптән түгел уның балалар коллективы менән ҡуйған “Атай-әсәйҙе һайлап алмайҙар” тигән сәхнә әҫәре – тәүҙә Башҡортостан, һуңынан Рәсәй кимәлендәге фестивалдәрҙә Гран-при һәм төрлө номинацияларҙа еңеүҙәр яулай бит! Ә төп ролде башҡарған егет барлыҡ фестивалдәрҙә лә “Иң яҡшы ир-ат роле” номинацияһына лайыҡ була. Улар Сочиҙа үтәсәк халыҡ-ара фестивалгә лә саҡрыу алған. Ҙур булмаған ҡасабалағы балалар театрының бындай ҙур уңышының сере ниҙә икән? Шул хаҡта ла ҡыҙыҡһынам. Геройым иһә уйға ҡалды:\n– Яман шеш диагнозы ҡуйылғас, ниңәлер шул тиклем бала тапҡым, бала һөйгөм килде. Эйе, үҙемдең һөйөп туя алмаҫ алмалай өс балам бар. Әммә тағы ла бер сабый алып ҡайтыу теләге тыуҙы. Ниңә улай булғандыр, һис тә әйтеп аңлата алмайым. Белеп торам, табиптар бала табырға рөхсәт итмәйәсәк. Шулай ҙа мин балалар йортонан сабый ала алам бит. Ошо уй күңелемә тынғы бирмәне. Әммә ундай диагноз менән иҫәптә торғандарға тәрбиәгә бала алырға ла рөхсәт итмәйҙәр икән. Шунда ниндәйҙер ғиллә менән ҡулыма Айгиз Баймөхәмәтовтың “Ҡалдырма, әсәй” тигән китабы килеп эләкте. Илай-илай уҡып сыҡтым да, мин был әҫәрҙе мотлаҡ сәхнәләштерергә тейеш, тигән ҡарарға килдем. Спектакль эшләү өсөн ваҡыт талап ителә. Әҫәрҙе уҡып сығып, шунда уҡ эшкә тотоноу минең өсөн түгел. Уны байтаҡ ваҡыт күңелемдә йөрөтәм. Сөнки беләм: шунда ғына берәй яҡшы әйбер килеп сығасаҡ. Сәхнә әҫәре аналыҡтағы яралғы кеүек бит ул. Пьеса – әсәй, режиссер – атай, ә спектакль – бала. Өлгөрөп етһен өсөн ваҡыт талап ителә. Шулай итеп, йәш режиссер Илсур Ҡаҙаҡбаевтан пьеса һорап алып, уҡып, редакторлап, уны күпмелер йөрәгемдә йөрөттөм дә, донъяға яралырға әҙер икәнлеген тойғас, сәхнәләштерергә тотондоҡ. Балалар шул тиклем тетрәнеп, ихлас уйнаны, – тип әҫәрләнеп һөйләне режиссер.\nСпектакль, ысынлап та, ҙур резонанс тыуҙыра. Уны райондағы һәр мәктәп балаһы ҡарағандыр, моғайын. Бер нисә тапҡыр Стәрлетамаҡ театры сәхнәһендә лә уйнайҙар. Уҡытыусылар сәхнә әҫәрен күтәреп алып, класс сәғәттәрендә тематик дәрестәр үткәрә. Стәрлебаш районының үҙендә генә лә балалар йортонда тәрбиәләнеүселәр һанының саманан тыш күп булыуына иғтибар итә режиссер. Был сәхнә әҫәрен ҡарағандан һуң күп балаларҙа атай-әсәй һөйөүенән мәхрүм тиңдәштәренә ҡарата мөнәсәбәт үҙгәрә. Спектаклде сәхнәләштергәндән һуң унда ҡатнашыусылар ҙа бер башҡа юғарыраҡ булып киткән төҫлө тойола. Улар, һис тартынмайынса, режиссер апайҙарына үҙҙәренең атай-әсәһен ҡәҙерләй башлауҙары хаҡында белдерә. “Беҙҙең балаларыбыҙҙың балалары балалар йортона эләкмәһен тип теләйек”, – тип ололарса фекер йөрөтә башлай 14-15 йәшлек малай-ҡыҙҙар. Театрҙа шөғөлләнеүсе балаларҙың атай-әсәйҙәре иһә режиссерға айырыуса рәхмәтле. Сөнки ул-ҡыҙҙары хәҙер ҡышҡы оҙон кистәр буйы компьютер артында йәки планшеттан айырыла алмайынса ултырмай. Театрҙағы шөғөлдәре төрлө йәһәттән асылырға мөмкинлек бирә, күңелдәре байый. Уларҙың ҡайһы берҙәре бөгөн аниматор булып аҡса эшләп тә йөрөй икән. Ә режиссер апайҙары балалар күңеленә асҡыс ярата белә…\n“Ярһыу ат һымаҡ туҡтауһыҙ сапҡанмын-сапҡанмын да, янғанмын, ахыры…”\nБала сағында үҙе ниндәйерәк ҡыҙыҡай булды икән Альмира? Шул хаҡта ла ҡыҙыҡһынам. Әйткәндәй, ул һәм үҙенән бер нисә йәшкә кесе ҡустыһы Кросноярск крайында донъяға килгән. Һәм бала саҡтарында тик русса ғына һөйләшкәндәр. Ҡыҙына мәктәпкә барырға ваҡыт еткәс, Әмир ағай, балалар туған телдә уҡыуҙан мәхрүм ҡалмаһын тип, ғаиләһен тыуған тарафтарына – Баймаҡ районының Ниғәмәт ауылына күсереп алып ҡайтырға ҡарар иткән. Шулай итеп, Альмира һис көтмәгәндә, ҡала балаһынан ябай ауыл ҡыҙына әүерелә лә ҡуя. Башҡортостанға ҡайтҡас йәнә бер ҡустыһы донъяға килә. Ауыл ҡыҙҙары эшсән була. Ун йәштә “теттереп” донъя көтә, ике ҡустымды “зыңҡылдтатып” тота, икмәк тә һала, май ҙа баҫа, ҡорот та ҡайната инем, тип хәтерләй ул хәҙер. Бала сағынан актриса булырға хыяллана Альмира. Мәктәпте тамамлағас, Стәрлетамаҡ мәҙәниәт техникумында белем ала. Шунда тормош иптәше – Стәрлебаш районы Ҡабыҡҡыуыш ауылы егете Илгиз менән таныша. Техникумды тамамлағас, ситтән тороп Өфө сәнғәт институтының режиссура бүлегенә уҡырға инә лә, Сибай театрына актриса булып эшкә урынлаша. Театрҙа күмәк сәхнәләрҙә генә йөрөп ҡала, әллә ни эш күрһәтергә өлгөрмәй, Илгиз килеп, ай-вайына ҡуймай, кәләшлеккә әйттереп, Стәрлебашҡа алып ҡайтып та китә үҙен. Йәштәр икәүләшеп Стәрлебаш мәҙәниәт йортонда хеҙмәт юлын башлай. Альмира үҙе әйтмешләй, “етәкләшеп йөрөп концерт-спектаклдәрҙә ҡатнашалар”. Илгиз дә ситтән тороп Силәбеләге сәнғәт академияһының мәҙәниәт менеджменты факультетына уҡырға инә. Бөгөн улар икеһе лә юғары белемле һөнәр эйәләре. 2008 йылда өлкән улдары Ильяс донъяға килһә, 2009 йылда йәш атайҙы әрме сафына алалар. Шулай итеп, Альмирабыҙ һалдатка булып тороп ҡала. Хәләле әрменән ҡайтҡанда Ильяс инде йүгереп йөрөгән була. Альмира ошо бер нисә йыл эсендә бала тәрбиәләргә лә, сәнғәт институтында имтихан-зачеттар тапшырырға ла, диплом спектакле әҙерләргә лә өлгөрә. 2011 йылдың июнендә диплом ала һәм шул уҡ йылдың июлендә ҡыҙҙары Лилиә донъяға килә. Декрет ялынан һуң йәнә мәҙәниәт йортондағы эшен дауам итә йәш әсә. Илһамланып, алһыҙ-ялһыҙ тигәндәй эшләп йөрөп, ике-өс спектакль сәхнәгә сығарас, 2014 йылда улы Исмәғил донъяға килә. Кесе улы йәш ярымлыҡ булығансы йәнә декрет ялында ултыра. Ул саҡта ишле ғаиләне матди йәһәттән тейешенсә тәьмин итеүҙе хәстәрләгән Илгиз Себерҙә эшләп йөрөгән була инде. Йәштәр бөтә уңайлыҡтары булған ыҡсым йорт һалырға йыйына. Бына нигеҙен дә ҡоралар. Әммә шул саҡта Альмира үҙе менән ниҙер булыуын, ҡапыл хәлһеҙләнеп ҡалыуын, туҡтауһыҙ башы ойоуын тоя. Тейешле анализдарҙы тапшырып, тикшереү үткәндән һуң табиптар уға яман шеш диагнозы ҡуя. “Шулай ярһыу ат һымаҡ туҡтауһыҙ сапҡанмын-сапҡанмын да, янғанмын, ахыры”, – ти Альмира ул ауыр осорҙо иҫкә алып.\nҺауығыуымдың төп сере – асыҡ йөрәкле булыуымдалыр…\nУл саҡтағы, йәғни ауырып киткән мәлендәге кисерештәре һәм һауығыуы хаҡында тағы ла ошоларҙы бәйән ҡылды һылыу:\n“…Эйе башта нимә эшләргә белмәнем. Был хәлгә ышана ла, күнә лә алманым. Шуға ла, сирем хаҡында белгәс, ике-өс ай самаһы үҙемдә дауаханаға баррылыҡ та хәл тапманым. Аптырағас, үҙебеҙҙең райондағы бер көслө генә күрәҙәсегә мөрәжәғәт иттем. Ул миңә Өфөләге бик көслө нейрохирург Ҡолһарин Альфред Әнүр улының номерын бирҙе лә: “Ошо табипҡа мөрәжәғәт итһәң, һауығасаҡһың”, –тине. Уға шылтыраттым. “Оҙаҡҡа һуҙма, йыйын да юлға сыҡ”, – тине күпте күргән табип – оло йөрәкле башҡорт ағайы. Дауаханаға килгәс тә үҙ хәлемә күнергә теләмәнем. Был сир берәүҙе лә аямай икән, йәш әсәләр ҙә, ҡырҡ көнлөк сабыйҙар ҙа, оло йәштәгеләр ҙә, ҙур-ҙур компания етәкселәре лә бар ине унда. Үҙемдең дә ошо тамуҡҡа барып эләгеүемә ышана алманым. Беҙҙең палатаға Туймазынан килгән 86 йәшлек инәйҙе һалдылар. Бер көндө иртән уяндым да, нимәлер ҡыштырҙағанға иғтибар иттем. Ҡараһам, баяғы инәйем ятҡан урындан аяҡтары менән күнекмәләр яһай. Үҙе эстән генә доғаларын уҡый. Ул миңә ҡарап ҡуйҙы ла: “Һинең үлергә хаҡың юҡ, балам! Өмөтһөҙлөккә бирелмә, балаларың хаҡына йәшәргә тырыш!” – тине. Беҙ ул инәй менән дуҫлашып киттек. Юғары кәйефтә булырға тырыштыҡ, ҡысҡырып йырҙар йырланыҡ. Уның һүҙҙәре дәрт өҫтәне. Мин ғүмерем өсөн көрәшергә булдым… Һауығыуымдың төп сере – асыҡ йөрәкле булыуымдалыр. Тирә-йүндәгеләргә ҡарата ихласлығым ғына түгел, һәр төрлө яңылыҡҡа, яңы белемгә асыҡлығым. Юғиһә беҙ, башҡорттар, күп нәмәгә шикләнеп, һаҡ ҡарарға ғәҙәтләнгәнбеҙ бит. Мин үҙ-үҙемә бикләнмәнем. Кешенән ҡасманым. Киреһенсә, мөмкин тиклем күберәк аралаштым. Ул тынсыу дауаханала оҙаҡ тотҡарланғым килмәне. Унда шарттар шул тиклем алама. Тыштан ғына һылап-һыйпалған. Ә эсендә – ҡот осҡос емереклек! Табиптарҙың ярҙамы – бер, һинең үҙ-үҙеңә ярҙам итергә теләүең мөһимерәк икәнлеген аңлай инем. Нисек тә булһа һауығырға тейешмен, тигән ҡарарға килгәйнем инде. Интернет селтәрендә ошо сиргә бәйле мин аҡтармаған мәғлүмәт ҡалдмы икән?! Хаталарымды танырға, үҙемде һәм башҡаларҙы кисерергә, кешегә һис ниндәй талап ҡуймай яратырға өйрәндем. Процедуралар тамамланғас та дауахананан сығып китергә тырыштым. Дуҫтарым, төркөмдәштәрем менән аралаштым, театрҙраға теләп барҙым. Өфөләге бер рухи мәктәптә лә йөрөнөм. Унда махсус каналдар аҫтында дауаланып, үҙемдә көс туплап, шундай юғары кәйеф менән ҡайттым да шул энергияны башҡаларға ла өләшәм. Мин яңыса йәшәргә өйрәндем. Дауахананан сыҡҡас тәбиғәткә нығыраҡ һыйындым. Ерҙән донъяға яңы тыуған сабый һымаҡ атлап йөрөнөм. 11 ай дауамында бөтөнләй ит, колбаса кеүек ризыҡтар ашаманым. Аҡ икмәктән, шәкәрҙән баш тарттым. Башлыса йәшелсәгә, емеш-еләккә, борсаҡ культураларына өҫтөнлөк бирҙем. Һөҙөмтәлә 11 килограмға ябыҡтым. Һис шикһеҙ, табиптар ҙа ярҙам итте. Әсәйем дә, Илгизем дә янымдан китмәне. Тормошто яратыуым үлемдән көслөрәк булып сыҡты. Мин иҫән ҡалдым… Ғүмеремдең иң ауыр мәлендә ярҙамынан ҡалдырмағаны ғаиләмә, атай-әсәйемә, ҡайным меән ҡәйнәмә, туғандарыма һәм дуҫтрыма рәхмәт! Бер уйлаһаң. Аллаһы Тәғәләнең миңә был сирҙе 50-лә, 80-дә лә түгел, ә нәҡ 30 йәштә биреүенә рәхмәтлемен дә. Сөнки был сир күп нәмәгә башҡа күҙлектән ҡарарға ярҙам итте. XXI быуаттың иң ҡурҡыныс ауырыуын еңгәс, хәҙер мин бер нәмәнән дә ҡурҡмайым, бары Аллаһы Тәғәләнән һәм кешеләрҙе рәнйетеүҙән, уларҙың күңелен ҡыйыуҙан ҡурҡам…”\nМөжәүир хәҙрәт хикмәте\nБыл тарихтың мистик яғы ла бар. Альмира ауырығанға тиклем дә, сирле сағында ла изгеләрҙе, исемдәре донъяға билдәле хикмәт эйәләрен төшөндә күреүе, уларҙың нимәлер әшкәртеүе хаҡында ла телгә алды. Мөжәүир хәҙрәттең һине ниҙер хаҡында иҫкәртергә тырышыуы нимәгә бәйле икән, тип һорамай булдыра алманым.\n– Беҙҙең ғаиләлә шулай ҡабул ителгән: бала саҡтан уҡ ике яҡлап та нәҫелебеҙҙең Мөжәүир олатайға рәхмәтле булыуын, өлкән туғандарымдың уның рухына доға ҡылыуҙарын күреп үҫтем, – тине геройым. – Әсәйемдең әсәһенә, байтаҡ йылдар балаға уҙа алмағас, тәүге ире менән айырылышрға тура килгән. Был хәлдән һуң өләсәйем бер нисә тапҡыр Мөжәүир олатайҙа (туғанлығы булмаһа ла ихтирам йөҙөнән олатай тип өндәшәләр. – Авт. ) өшкөрөлгән. Ул уға, ҡайғырма, балаларың булыр әле, тигән. Олатайым иһә тәүге ҡатыны бишенсе баланан һуң үлеп ҡалғас, ҡыҫыр ҡатын кәрәк тип өләсәйемә өйләнгән. Әммә өләсәйем уға өҫтәп дүрт бала, шул иҫәптән минең әсәйемде лә тапҡан. Хикмәт бына шундалыр ҙа… Тимәк, Мөжәүир хәҙрәт минең донъяға килеүемә лә сәбәпсе тигән һүҙ бит был. Уның менән рухи бәйләнеш булыуы ошоға бәйлелер, тип уйлайым.\nӘйткәндәй, атаһы яғынан да Мөжәүир хәҙрәттең йоғонтоһо бар икән. Альмираның атаһы яҡлап өләсәһе бик яһил булған. Балаларына ҡарата хәтәр уҫал ҡыланған. Бер мәлде һуғым ашына кешеләр килер алдынан, аяҡ аҫтында буталып йөрөмәһендәр әле тип, тотҡан да балаларын баҙға ырғытҡан. Шунда кемеһенеңдер йөрәге тотҡан, Альмираның атаһы Әмир ағай тотлоҡҡан, бер ҡыҙҙары бөтөнләй телен йотҡан. Олатаһы телен йотҡан ҡыҙын Мөжәүир хәҙрәткә алып килгән. Ҡатыны ла үҙе менән булған. Хәҙрәт ҡыҙы менән атаһын ғына ҡабул иткән. “Ә һин йортома аяҡ та баҫаһы булма!” – тип Альмираның өләсәһен өйөнә яҡын да юлатмаған. Хәҙрәттең өшкөрөүе килешкән, ҡыҙ бала һауығып киткән. Шунда ир кешегә, йәғни геройымдың атаһы яҡлап олатаһына, бынан ары ҡатыныңды ҡамсылап тот, тип кәңәш иткән икән хәҙрәт…\nЯҙмамда геройымды күберәк ижадсы булараҡ асырға тип ниәтләһәм дә, ул кисергән һынауҙар хаҡында ла яҙмай булдыра алманым. Был тарихты бөтә нескәлектәре менән бәйән итеү сенсация эҙләү, кешене аптыратырға тырышыу түгел. Был һылыуҙың тарихы, бәлки, кемдеңдер һүнеп барған өмөтөн терелтер, йәшәүгә илһамландырыр, сирҙән һаҡлап алып ҡалыр...\nӘ инде ижадҡа килгәндә, Альмира Ибраһимованың йондоҙло сәғәттәре алдалыр, ул ҡуйған әҫәрҙәрҙе профессиоанль сәхнәләрҙә лә күрергә насип булыр әле беҙгә…


Республикала мал иҫәбе былтырғы кимәлдә // Иҡтисад | новости башинформ.рф\nРеспубликала мал иҫәбе былтырғы кимәлдә\n15:53, 7 декабря 2009 Иҡтисад\nБашҡортостанда быйыл ун айҙа бөтә категория хужалыҡтарҙа 2,086 миллион тонна һөт етештерелде. Тереләй ауырлыҡта 293,9 мең тонна мал һәм ҡош-ҡорт һуйылды. Был планлаштырылғандан кәмерәк, әммә былтырғынан күберәк. 2008 йыл күрһәткестәре 3,9 һәм 2,9 процентҡа кәмерәк ине.\nБР Ауыл хужалығы министрлығы мәғлүмәттәренә ҡарағанда, республикала ауыл хужалығы малы иҫәбе былтырғы кимәлдә һаҡланды. Мәҫәлән, Башҡортостанда һыйыр малы бер миллион 773,2 мең баш (былтырғынан 0,1 процентҡа күберәк), сусҡалар – 568,4 мең (1,3 процентҡа күберәк), һарыҡ һәм кәзәләр – 940,4 мең (1,1 процентҡа), аттар – 163,5 мең баш (0,9 процентҡа) иҫәпләнә. Ауыл хужалығы ҡош-ҡорто иҫәбе элекке кимәлдә ҡалды – 17 миллионға яҡын.\nБашҡортостанда һөт һәм ит етештереүҙе арттырыу, малдың продуктлылығын күтәреү өсөн һөт һәм ит малсылығын үҫтереүҙең тармаҡ маҡсатлы программалары ҡабул ителде. Уларҙы тормошҡа ашырыуға 2009 йылда төрлө кимәлдәрҙәге бюджеттарҙан 1,38 миллиард һум аҡса бүленде. Декабрь башына 570 миллион һум федераль средстволар һәм 307 миллион һум республика аҡсаһы үҙләштерелде.\nБыл ресурстарға өлгәшеү өсөн ҡайһы бер талаптарҙы үтәү зарур. Атап әйткәндә, һөт етештереүҙе уҙған йыл кимәленә ҡарата ете процентҡа үҫтереүҙе тәьмин итергә, мал һуйыуҙы кәмендә 2,9 процентҡа арттырырға кәрәк. Һөҙөмтәләр бөтә категория хужалыҡтар буйынса алына. Башҡа мөһим параметрҙар иҫәбендә – һыйыр малы иҫәбен тотороҡландырыу һәм арттырыу, ит һәм ҡатнаш тоҡом һыйыр малы иҫәбен арттырыу, һимертеү майҙансыҡтары һәм төркөмдәре булдырыу, 100 һыйырҙан 81 быҙау иҫәбендә үрсем алыу.


Башҡортостанда АЛ-41Ф-1 тәжрибә авиадвигателенең дәүләт стенд һынауҙары тамамланды // Иҡтисад | новости башинформ.рф\n14:16, 18 апреля 2018 Иҡтисад\nФото: Өфө моторҙар эшләү берекмәһе\nБашҡортостанда АЛ-41Ф-1 тәжрибә авиадвигателенең дәүләт стенд һынауҙары тамамланды Фото: Өфө моторҙар эшләү берекмәһе\nӨФӨ, 2018 йыл, 18 апрель. /«Башинформ» мәғлүмәт агентлығы, Әлим Фәйезов/.\nБашҡортостандың төп предприятиеһында, Өфө моторҙар эшләү производство берекмәһендә, тәжрибә двигателен һынау тамамланды. АЛ-41Ф-1 турбореактив двигателе буйынса дәүләт комиссияһының йомғаҡлау ултырышында «Өфө моторҙар эшләү производство берекмәһе» асыҡ акционерҙар йәмғиәтенә («Ростех» дәүләт корпорацияһының берләштерелгән двигателдәр эшләү корпорацияһына инә) тантаналы рәүештә двигателдең тәжрибә өлгөһөнөң дәүләт стенд һынауҙары тамамланыуы тураһында акт тапшырылды. Тантана предприятиеның Мәскәүҙәге филиалында — А. Люлька исемендәге тәжрибә-конструкторҙар бюроһында үтте.\nДәүләт комиссияһы рәйесе полковник Владислав Брусков А. Люлька исемендәге тәжрибә-конструкторҙар бюроһының генераль конструкторы-директоры Евгений Марчуковҡа АЛ-41Ф-1 әҙерләүҙә мөһим этаптың тамамланыуы хаҡында документ тапшырҙы.\nШулай итеп, 14 йыл барған тәжрибә-конструктор эштәре тамамланды. АЛ-41Ф-1 Су-57 (ПАК ФА) бишенсе быуын истребителе өсөн беренсе этаптың двигателе функцияһын башҡара. ПАК ФА менән АЛ-41Ф-1 тәүге тапҡыр 2010 йылдың 29 ғинуарында һынау үтте.\nӘлеге ваҡытта Берләштерелгән двигателдәр эшләү корпорацияһы Су-57 өсөн икенсе этап двигателе өҫтөндә эш алып бара. 2017 йылдың 5 декабрендә самолет икенсе этап двигателе менән тәүге тапҡыр һауаға күтәрелде, осош штат режимында уҙҙы. Перспективалы двигатель эшләгәндә яңы технологиялар һәм материалдар ҡулланылған. Был бишенсе быуын көс ҡулайламаһына ҡуйылған техник талаптарға өлгәшергә мөмкинлек бирҙе, тип хәбәр ителә Берләштерелгән двигателдәр эшләү корпорацияһы сайтында.\nТеги: моторҙар эшләү, Өфө моторҙар эшләү берекмәһе


Ғазиантеп — Башҡорт Википедияһы\n37°04′00″ с. ш. 37°23′00″ в. д.\n(Газиантеп битенән йүнәлтелде)\nҒәзиантеп[d], Aleppo Sanjak[d] һәм Aintab Sanjak[d]\n2 028 563 кеше (2018)\nӘл-Күвәйт, Дуйсбург, Флоренция, Алеппо[d], Дубай, Керманшах[d], Сёдертелье[d], Неймеген, Людвигсхафен-ам-Райн[d], Вибо-Валентия[d], Харьков, Ирбид[d], Карлстад[d], Северная Никосия[d] һәм Питтсбург[d]\nCategory:Views of Gaziantep[d]\n160 152, 227 652, 300 882, 374 290 һәм 478 635\n75 320, 71 197, 72 056, 75 102 һәм 80 476\nCategory:Films shot in Gaziantep[d]\nҒазиантеп (рус. Газиантеп, төр. Gaziantep) — Төркиәнең көньяғындағы ҡала, Ғазиантеп провинцияһының административ үҙәге.\nҠалала 1 560 023 кеше йәшәй, был һан буйынса ул илдә алтынсы урында тора.\n4 Иҫтәлекле урындары\nҠала антик Тавр Антиохияһы булған (Antiochia ad Taurum) тип фаразлана. Урта быуаттарҙа Антеп (әрм. Այնթապ/Айнтап, курд. Dîlok) атамаһы нығынған.\n1921 йылдың 8 февралендә Төркиәнең Бөйөк милли мәжлесе «француз оккупанттары менән көрәштә ҡала халҡының ҡаҙаныштары» өсөн ҡала атамаһына «ғази» («еңеүсе»)титулын өҫтәп Ғазиантеп тип йөрөтә башлағандар .\nҒазиантеп деликатестары менән билдәле төбәк. Ҡала Көньяҡ-Көнсығыш һәм Көнсығыш Төркиәнең иҡтисади үҙәге булып тора. Ғазиантептағы эре сәнәғәт предприятиелары һаны, тотош төрөк сәнәғәтенең дүрт процентын тәшкил итә, шул уҡ ваҡытта ваҡ тармаҡтарҙа был һан алты процентҡа етә. Бынан тыш, Ғазиантеп ойошторолған эре сәнәғәт зоналарына эйә, экспорт һәм импортт буйынса беренсе урынды биләй . Ҡала йәшел зәйтүн майы нигеҙендә һабын етештереү үҙәге булып тора.\nҒазиантепта туризм индустрияһы яҡшы үҫешә. Келәм етештереү буйынса донъя йөҙөндә алдынғы урындар биләй, ҡалала йөҙҙән ашыу келәм етештереү ҡоролмаһы бар. Фисташка үҫтереү үҙәге булараҡ билдәле\nҠала Тавр һыртының көньяҡ итәгенжә, Евфраттан 40 км көнбайыштараҡ урынлашҡан.\nҒазиантеп климаты Урта диңгеҙҙекенә яҡын, әммә континенталь йәһәттән күпкә ҡырҡараҡ. Урта диңгеҙ климатынан айырмалы, ҡыш һалҡынсараҡ һәм йәй эҫерәк. Ямғырлы ҡыш, ҡар һәм рашҡы яуыусан, ваҡытлыса ҡар ҡатламы барлыҡҡа килеүе мөмкин.\nҠалала боронғо Зевгма ҡалаһынан килтерелгән мозаика музейы. Ул 2011 йылдың 9 сентябрендә асылған. Музей нигеҙен археологик ҡаҙыныуҙар ваҡытында Зевгма ҡалаһында табылған артефакттар, башлыса мозаика, тәшкил итә. Уларҙы Биреджик плотинаһы төҙөгән саҡта һыу аҫтында ҡалмаһын өсөн күсереп алғандар.\n↑ Gaziantep Adının Kökeni\n↑ INDUSTRY OF GAZIANTEP\n↑ Resmi İstatistikler\nБолее мозаичных 500 изображений из залов музея\nЗЕВГМА ПОСЛЕ ПОТОПА\nhttps://ba.wikipedia.org/w/index.php?title=Ғазиантеп&oldid=953818 ҡабул ителгән\nБыл бит һуңғы тапҡыр 16:29 13 июнь 2020 үҙгәртелгән.


30 Октябрь 2017, 18:53\nӨфө ҡалаһының “Биатлон” спорт комплексы ерлегендә 2002 йылғы һәм унан йәшерәк үҫмерҙәр араһында велосипед спорты буйынса Республика беренселегенә үткән ярыштарҙа райондашыбыҙ Тимур Ғабдуллин призлы 2-се урын яуланы.\nӨфө ҡалаһының “Биатлон” спорт комплексы ерлегендә 2002 йылғы һәм унан йәшерәк үҫмерҙәр араһында велосипед спорты буйынса Республика беренселегенә үткән ярыштарҙа райондашыбыҙ Тимур Ғабдуллин призлы 2-се урын яуланы. Тимурҙың\nвелосипед спорты менән бер йыл ғына шөғөлләнеүенә ҡарамаҫтан, Белорет,\nОктябрьский, Ишембай ҡалаларынан килгән көслө спортсыларҙы артта ҡалдырыуы барыһын да шаҡ\nРайоныбыҙҙың велосипед спортын үҙ итеүселәрҙең тренеры – Руслан Минәхмәт улы Янбаев. Уның тәрбиәләнеүселәре ярыштарҙа гел яҡшы һөҙөмтәгә ирешә. Был юлы ла улар район данын тағы ла юғарыраҡ күтәрҙе. 32 спортсы араһында Сергей Кочарян 7-се, Данил Еникеев 9-сы урын яуланы.\nБашҡортостан Республикаһының велоспорт Федерацияһы рәйесе\nР. Латипов Благовар урта мәктәбе уҡыусыһы Тимур Ғабдуллинға аҡсалата премия тапшырҙы һәм киләсәктә уңыштар теләне.


22 Ғинуар 2019, 13:10\nҺуңғы көндәрҙә райондаштар араһында Бөрйән дауаханаһы темаһы айырыуса актуаль. Халыҡты борсоған һорауҙарға яуап табыу маҡсатында район үҙәк дауаханаһына юлландыҡ. Һөйләшеү “түңәрәк өҫтәл” форматында үтте. “Түңәрәк өҫтәл”дә баш табип Илмир Фәтҡуллин, баш табип урынбаҫары Гөлсөм Тулыбаева, баш табип урынбаҫары вазифаһын башҡарыусы Ринат Айытбаев, табип-рентгенолог Наил Ғәбитов, баш шәфҡәт туташы Гөлирә Йәнғәлина, профсоюз комитеты етәксеһе Рәмзиә Мөхәмәтйәнова ҡатнашты.Шулай итеп, халыҡты иң борсоған һорауҙар:\nҺуңғы көндәрҙә райондаштар араһында Бөрйән дауаханаһы темаһы айырыуса актуаль. Халыҡты борсоған һорауҙарға яуап табыу маҡсатында район үҙәк дауаханаһына юлландыҡ.\nҺөйләшеү “түңәрәк өҫтәл” форматында үтте. “Түңәрәк өҫтәл”дә баш табип Илмир Фәтҡуллин, баш табип урынбаҫары Гөлсөм Тулыбаева, баш табип урынбаҫары вазифаһын башҡарыусы Ринат Айытбаев, табип-рентгенолог Наил Ғәбитов, баш шәфҡәт туташы Гөлирә Йәнғәлина, профсоюз комитеты етәксеһе Рәмзиә Мөхәмәтйәнова ҡатнашты.\nШулай итеп, халыҡты иң борсоған һорауҙар:\n- Гемодиализға машина бүленәсәкме?\nИ. Фәтҡуллин: Әлеге ваҡытта “Газель” автомобиле ремонттан сыҡҡан “Уаз”ға алыштырылды. 16 ғинуар көнө Өфөгә барып ҡайттым, ошо арала республика тиҙ медицина ярҙамы станцияһынан һәйбәт тороштағы машина бирелергә тейеш.\n- Гемодиализға барыһын да өйҙәренән барып алып булмаймы?\nИ. Фәтҡуллин: Әгәр машина бөтәһен дә өйөнән барып йөрөтөп, кире алып барһа, көнөнә бер яҡҡа ғына 8 сәғәттән ашыу ваҡыт китер ине һәм гемодиализға өлгөрмәүҙәре мөмкин. Гемодиализ аҙнаһына 3 тапҡыр. БР Һаулыҡ һаҡлау министрлығының бойороғона ярашлы, Яңы Усмандан Фәнүзә Мәзитованы ғына өйөнән барып алабыҙ һәм кире илтеп ҡуябыҙ. Эш ваҡыты 9-ҙа башланыуға ҡарамаҫтан, уларҙы һуңлатмаҫ өсөн водителде иртәнге 7-се яртынан йөрөтәбеҙ. Беҙҙең бер водитель бер айҙа ғына бер йыллыҡ норманы эшләй, бының өсөн штрафтар алып торабыҙ.\nӘлбиттә, машиналар бөтәһе лә һәйбәт торошта түгел, улар тиҙ туҙа. Белоретҡа ғына ҡайһы саҡ көнөнә 5-6 рейс яһала. Һуңғы арала ғына, йөрөтөргә яраҡлы булмау сәбәпле, 7 машина ҡулланыуҙан алынды.\n- Бушлай дарыуҙар кемдәргә бүленә?\nН. Ғәбитов: Медик-социаль-эксперт комиссияһы инвалидлыҡ биргән һәм пациент социаль пакеттан баш тартмаған осраҡта ғына бушлай дарыуҙар бирелә.\n- Ни өсөн Белорет ҡалаһында УЗДГ, ФГС кеүек хеҙмәттәрҙе бушлай үтеп булмай? Бөрйән менән килешеү төҙөлмәгән, тиҙәр.\nИ. Фәтҡуллин: Элек Белорет поликлиникаһы ҡайһылыр көндө Бөрйәндеке тип билдәләй ине, бушлай квоталар ҙа бирә торғайнылар, хәҙер ундай нәмә юҡ. Белорет районы халҡының да күп өлөшө был хеҙмәттәрҙе түләп үтә. Амбулатор тикшеренеүҙәргә беҙ килешеү төҙөй алмайбыҙ. Стационар осрағында иһә бушлай үткәрергә мөмкин булыр ине, тик нәҡ шул стационарҙа булған өсөн беҙҙең пациентты ситкә ебәрергә хоҡуғыбыҙ юҡ.\n- Кабинеттарҙы (мәҫәлән, лаборатория, рентген, кардиолог, тиҙ ярҙам) бер-береһенә яҡын итеп урынлаштырып булмаймы? Пациенттарға уңайлы булыр ине.\nИ. Фәтҡуллин: дауахана проект буйынса төҙөлгән, беҙ унда бер нәмәне лә үҙгәртә алмайбыҙ. Һәр кабинет стандарттарға тап килерлек итеп эшләнгән.\nН. Ғәбитов: Беренсел ярҙам өсөн иң кәрәкле кабинеттар - тиҙ ярҙам, рентген, УЗИ, ЭКГ, травмотолог кабинеттары - бер урында урынлашҡан. Кардиолог ҡына был тирәлә түгел, сөнки ул терапевт та булып эшләй. Лабораторияға килгәндә, эш ваҡытында мөрәжәғәт иткәндәр генә унда бара, башҡа ваҡытта лаборанттар анализдарҙы пациенттарҙан үҙҙәре килеп ала.\n- Ни өсөн ФАП-тар көн һайын эшләмәй?\nГ. Тулыбаева: ФАП-тар көн һайын эшләй, фельдшерҙар үҙәк дауаханаға медикаменттар алырға һәм айына бер тапҡыр ғына, айҙың һуңғы кесаҙнаһында, уҡыу-методик кәңәшмәгә киләләр. Улар патронажға, ауыр хәлдәгеләргә өйҙәренә уколдар эшләргә, саҡырыуҙарға йөрөйҙәр. Әлбиттә, был ваҡытта ФАП-тар асыҡ була алмай. Шулай уҡ улар 5 йылға бер уҡып тора. Уларҙың отпускылары 45 көн, ялдары ваҡытында урындарына кеше табып булмау сәбәпле, халыҡҡа уңайһыҙлыҡтар тыуҙырмаҫ өсөн, 2-3 өлөшкә бүлеп бирәбеҙ. Башҡа райондарҙа эш ваҡыты тамамланһа, фельдшерҙарҙың эше лә тамамлана, ә беҙҙә улар тәүлек әйләнәһенә саҡырыуҙарға йөрөргә мәжбүрҙәр.\nИ. Фәтҡуллин: Министрлыҡта аптырайҙар, нисек һеҙҙә фельдшерҙар төндәрен дә эшләйҙәр, тип. Шуға аңлатабыҙ: беҙҙә район үҙәгенән ҡайһы бер ауылдарға барып еткәнсе юлға 2 сәғәт китергә мөмкин. “Тиҙ ярҙам” хеҙмәткәрҙәре барып еткәнсе фельдшер реанимацион саралар күрә, тәүге медицина ярҙамын күрһәтә тора. Әгәр ошолай эшләнмәһә, пациенттарға ваҡытында беренсе ярҙамды күрһәтә алмаясаҡбыҙ.\n- Табиптар буйынса ла, кабинеттарында ултырмайҙар, сираттарҙа оҙаҡ көтөргә тура килә, тигән һорауҙарҙы күтәреүселәр бар.\nН. Ғәбитов: Терапевтарҙың, мәҫәлән, һәр береһенә бер-нисә ауыл һәм Иҫке Собханғолдоң айырым биләмәһе беркетелгән. Табип участкаһындағы ауылға китһә, район үҙәгендәгеләр йәки уға беркетелгән икенсе ауылдыҡылар килә лә, бына һеҙҙең табибығыҙ юҡ, тиҙәр. Ауылдарға бармаһалар, ауылдарға йөрөмәйҙәр, тип зарланалар.\nТерапевҡа 1 кешене ҡабул итеү өсөн 12 минут ҡаралған. Ошо ваҡыт эсендә ул пациентты ҡарап, тыңлап, һорашып, яҙып, компьютерға индереп, рецепт яҙып сығарырға тейеш. 12 минут эсендә быларҙы өлгөрөү мөмкин түгел, шуға сиратта тороу ваҡыты ла арта. Етмәһә, ҡайһы берҙә программа асылмай. Пациенттар, ярай, шул килеш кенә ҡарағыҙ ҙа ҡуйығыҙ, ти ҙә ул, булмай шул, сөнки электрон больничныйҙар, электрон йүнәлеш, электрон рецепт яҙылырға тейеш.\nБеҙҙә бер участка терапевына уртаса 1700 тирәһе кеше тура килә, ҡайһы берҙәрҙеке хатта 1800-1900-ҙән артып китә. Башҡа яҡтарҙа был һан күпкә әҙерәк. Беҙҙә әле һаман терапевтар комплектланып бөтмәгән. 2 фельдшер терапевт булараҡ халыҡты ҡабул итә, 2 терапевт декрет ялында.\n- Тимәк, әле вакансиялар бар?\nИ. Фәтҡуллин: Эйе, әле 13 табип етмәй.\nН. Ғәбитов: Ни өсөндөр райондаштарҙың балалары медицина вуздарына инергә тырышмай, барһалар, тик квота менән генә баралар. Уҡығандарҙың күбеһе районға ҡайтмай, кемдәрҙер Бөрйәнгә кәрәкмәгән специальностәр һайлай (мәҫәлән, нейрохирург). Һуңғы килгән табиптар ҙа бөрйәндәр түгел.\nИ. Фәтҡуллин: Йәштәр медицина юлын һайлаһын, районға ҡайтһын ине, эшкә алабыҙ.\n- Тоталар ҙа ауырыуҙарҙы Белоретҡа йә Өфөгә ебәрәләр, тигән репликалар ҙа осрай.\nН. Ғәбитов: Һаулыҡ һаҡлау системаһында маршрутизация тигән төшөнсә бар. Республикала 9 медицина округы булдырылған. Беҙ Белоретҡа ҡарайбыҙ. Бөрйән - 1-се, Белорет – 2-се, республика 3-сө кимәл булып тора. Йөрәк ауырыуҙарына, инсульт-инфаркттарға шик булһынмы, йөклөлөктөң айырым патологиялары, бешеүҙәр, туңыуҙар, травмаларҙың айырым төрҙәре, маршрутизация бойороғона ярашлы, юғарыраҡ кимәлгә ебәреүҙе талап итә. Юғарыраҡ квалификациялы медицина ярҙамы күрһәтелһен тигән маҡсатта пациенттарҙы беҙ Белоретҡа һәм Өфөгә ебәрәбеҙ. Был ҡалаларҙа тар йүнәлештәге белгестәр ҙә, тикшереүҙәр исемлеге лә, ҡорамалдар буйынса мөмкинлектәр ҙә күберәк.\n- Халыҡта ошондай һорауҙар тыуһа, ҡайҙа мөрәжәғәт итһендәр?\n- И. Фәтҡуллин: Әгәр кемдеңдер ялыуы була икән, беҙҙә ялыуҙарҙы ҡарау буйынса махсус комиссия бар, телдән йәки яҙып мөрәжәғәт итһендәр. Медицина ярҙамын сифатлы итеп күрһәтмәгән осраҡта тәүҙә комиссия тикшереүҙәр үткәрә, хеҙмәткәр менән әңгәмә һәм иң аҙаҡ дөйөм персонал өсөн уҡыуҙар ойоштора. Һорауҙар, етешһеҙлектәр булһа, дауаханаға килһендәр, шәхсән миңә йәки урынбаҫарҙарға мөрәжәғәт итһендәр, ауылдарҙа үтәсәк отчет йыйылштарында әйтһендәр, мәсьәләләрҙе хәл итербеҙ.\nР. Мөхәмәтйәнова: Һуңғы арала “табип-пациент” “һуғыш”ы башланды. Берәү ҙә күпме ғүмерҙәр һаҡланып ҡалған, күпме ярҙам күрһәтелгән, тип уйламай, һорауҙары буйынса дауаханаға килгәндә, мөрәжәғәт итмәй, ә интернетта яҙыуҙы хуп күрә. Медицина ярҙамын күрһәтеү буйынса беҙҙең дауахана түбән күрһәткестәрҙе бер нисә тапҡырға кәметкән, үлем осраҡтары кәмегән, тар йүнәлештәге белгестәр менән тәьмин ителгәнбеҙ. Башҡа райондарҙа, мәҫәлән, лор-табип юҡ, ә беҙҙә лор-табип хатта операциялар яһай.\nКешенең һаулығы медицина хеҙмәткәрҙәренән генә тормай икәнен дә иҫтән сығармаһындар ине: һаулыҡтарына битараф ҡарамаһындар, сир һуңғы стадияға еткәнсе табипҡа мөрәжәғәт итмәй йөрөмәһендәр ине. Юғиһә, кешене ҡотҡарыу мөмкинлеге лә ҡалмаған осраҡтар була.\n- Яуаптарығыҙ өсөн ҙур рәхмәт!


Беләккә көс өҫтәй буҙа\n4 Март 2019, 14:58\nСибай ҡалаһынан шәхси эшҡыуар Гөлназ Азатова һуңғы йылдарҙа халҡыбыҙҙың милли ризығы—буҙа етештереү менән шөғөлләнә. —Һоло ярмаһы кеше организмын токсиндарҙан таҙарта. Былай ҙа ашаған ризығыбыҙ тәбиғи түгел, исмаһам, эскән шыйыҡсабыҙ файҙалы булһын, тип өләсәйемдән өйрәнгән рецепт буйынса буҙа ҡоя башланым, —ти Гөлназ Фәнис ҡыҙы, йылмайып.—Был эсемлекте башҡорттар элек-электән яһаған.\nСибай ҡалаһынан шәхси эшҡыуар Гөлназ Азатова һуңғы йылдарҙа халҡыбыҙҙың милли ризығы—буҙа етештереү менән шөғөлләнә.\n—Һоло ярмаһы кеше организмын токсиндарҙан таҙарта. Былай ҙа ашаған ризығыбыҙ тәбиғи түгел, исмаһам, эскән шыйыҡсабыҙ файҙалы булһын, тип өләсәйемдән өйрәнгән рецепт буйынса буҙа ҡоя башланым, —ти Гөлназ Фәнис ҡыҙы, йылмайып.—Был эсемлекте башҡорттар элек-электән яһаған. Башта уны ҡайнатыу мөмкинлеге булмаған осорҙа һоло ярмаһына эҫе һыу ҡойоп, төнәтеп, болғата-болғата эскәндәр. Уның туҡлыҡлы ла, файҙалы ла, һыуһынды ҡандырғанын яҡшы белгәндәр. Буҙа беләктәргә көс тә өҫтәй. Бер эсемлектән 3 файҙа күргәндәр. Заманалар үҙгәреп, һолоно ҡайнатыу мөмкинлеге тыуғас, буҙаны яһау ысулы ла ябайлаша.\nЭсәк буйҙарын, ашҡаҙан, бауырҙы таҙартыусы буҙа хаҡында хәбәрҙар булған Гөлназ юғары уҡыу йортон тамамлағанда диплом эшен ошо темаға яҙа. Ул шулай оло тормошҡа әҙер бизнес-проект менән аяҡ баҫа. Ҡағыҙҙағы проектты тормошҡа ашырыуға күп ваҡыты китмәй ҡыҙҙың. Сибай егете Дим Азат улына кейәүгә сыҡҡас, ире менән икәүләшеп был эшкә тотоналар. Гөлназ Фәнис ҡыҙы быға хәтлем буҙаны нимә икәнен белмәгән ҡәйнә-ҡайныһын, уларҙың туған-тумасаларын, күрше-тирәһен буҙа эсергә өйрәтә. Хәҙер милли эсемлек уларҙың табындары түренән төшмәй. Ире, ата-әсәһе, ҡайны-ҡәйнәһе тырыш ҡыҙҙың идеяларын хуплап ҡына тора. Элек буҙа әсетеү өсөн ҙур һауыттар булмағанлыҡтан, уны әҙләп кенә өй шарттарында етештерһәләр, былтыр Азатовтар 250 литр күләмле ике ҙур мискә һатып алып, буҙа етештереү цехы асҡан. Махсус цехтары «Эшлекле донъя» бизнес үҙәге биләмәһендә урынлашҡан.\n—Һолоно башта ҡайнатабыҙ, бер аҙ һыуыһа, әсетке ҡойоп тәүлектән ашыу тотабыҙ. Шунан һөҙөп, пластик шешәләргә ҡоябыҙ. Был эштәр барыһы ла ҡул менән эшләнә. Электр уты ярҙамында эшләгән 250 литрлыҡ мискәләрҙе һатып алыуға ғына 500 меңдән ашыу аҡса түктек,—тип һөйләй шәхси эшҡыуар.–Хәҙер беҙҙең көн аша 150 литр буҙа етештереү мөмкинлегебеҙ бар. Аллаға шөкөр, эсемлек үтә, үҙебеҙҙең клиенттарыбыҙ бар. Форсаттан файҙаланып, яҡташтарыма организмды шлактарҙан таҙартыуҙың ябай ысулын әйтәм. Иртәнсәк йоҡонан торғас та ас ҡорһаҡҡа, төндә ятыр алдынан даими буҙа эсһәгеҙ, сәләмәтлегегеҙгә һис зарланмаҫһығыҙ.\nАзатовтар милли ризыҡты үҙебеҙҙең ҡалала ғына түгел, Өфө сауҙа селтәрҙәренә лә һатыуға сығара. Күптән түгел улар башҡаланың «Ферма» магазинында һолонан әҙерләнгән файҙалы эсемлекте тәмләп ҡарау сараһы уҙғарған. Эштән ҡурҡмаған дәртле йәштәр төрлө күргәҙмә, конкурстарҙан да ситтә ҡалмаҫҡа тырыша.


Композиторҙың юбилейына ҡарата\n17 Декабрь 2018, 19:41\nБалалар сәнғәт мәктәбе уҡыусылары Арина Данилова, Регина Дәүләтшина теоретик дисциплиналар уҡытыусыһы Лариса Абдуллина менән А.П. Бородиндың тыуыуына 185 йыл тулыуға бағышланған балалар музыка мәктәптәре hәм балалар сәнғәт мәктәптәре уҡыусылары ижады фестивалендә ҡатнашты.\nИжад фестивале Октябрьский ҡалаһының музыка колледжында өс номинация буйынса уҙҙы: «Театралләштерелгән тамаша» — ҡатнашыусылар командаларын тәҡдим итеү, «Бәләкәй генә сюиталар» мотивтары hәм А.П. Бородиндың әҫәрҙәре буйынса «Буяуҙарҙағы музыка» hәм «Нәфис һүҙ» — А.П. Бородинға шиғри бағышлау.\nБеҙҙең мәктәп уҡыусылары «Нәфис һүҙ» номинацияһында сығыш яһаны. Комппозиторға багғшланған үҙҙәре яҙған поэманы уҡынылар, шул уҡ ваҡытта теүәл, сәнғәтле, артистик үтәлеш билдәләп үтелде. Арина Данилова, Регина Дәүләтшина hәм уҡытыусы Лариса Абдуллина әлеге номинацияла грамота менән бүләкләнде.\nбалалар сәнғәт мәктәбенең теоретик дисциплиналар уҡытыусыһы.


Музыканы бергәләп тыңлайыҡ\nБеҙ юғары технологиялар һәм компьютерҙар осоронда йәшәйбеҙ. Нимә кәрәк барыһын да интернет селтәрҙәрендә күнеккәнбеҙ табырға. Кеше шул тиклем виртуаль донъяға башы-тояғы менән сумған. Балалар һәм үҫмерҙәр ҙә үҙҙәренең бөтә буш булған һәм буш булмаған ваҡыттарын компьютер алдында үткәрә. Был проблеманы хәл итеү өсөн ата-әсәләр төрлө саралар күрә. Улар балаларын төрлө түңәрәктәргә, мәҙәни сараларға йөрөтөргә тырыша.\nБашкирская государственная филармония 18.01.2018 255 просмотров\nБеҙ юғары технологиялар һәм компьютерҙар осоронда йәшәйбеҙ. Нимә кәрәк барыһын да интернет селтәрҙәрендә күнеккәнбеҙ табырға. Кеше шул тиклем виртуаль донъяға башы-тояғы менән сумған. Балалар һәм үҫмерҙәр ҙә үҙҙәренең бөтә буш булған һәм буш булмаған ваҡыттарын компьютер алдында үткәрә. Был проблеманы хәл итеү өсөн ата-әсәләр төрлө саралар күрә. Улар балаларын төрлө түңәрәктәргә, мәҙәни сараларға йөрөтөргә тырыша. Әммә кескәйҙәрҙе йыр-моң аша донъяның матурлығын күрергә, уның менән һоҡланырға өйрәткән, сәнғәткә һөйөү уятҡан, йөклө ҡатындарҙың физик һәм психик талаптарына яуап биргән тамашалар республикала юҡ кимәлендә.\nТап ошо хатаны төҙәтеү маҡсатында Башҡорт дәүләт филармонияһы биш йыл элек йөклө ҡатындар һәм өс йәшкә тиклем балалары булған ата-әсәләргә тәғәйенләнгән «Музыканы бергә тыңлайбыҙ» проектын аса. Быйыл ул үҙенең тәүге бәләкәй генә юбилейын билдәләй. Ошо ҡыҫҡа ғына ваҡыт эсендә проект сиктәрендә тамашасыларға дүрт йөҙҙән ашыу концерт тәҡдим ителгән. Тәрбиәүи маҡсаттарҙа ойошторолған тамаша буласаҡ әсәләрҙең психологик һәм эмоциональ торошона ыңғай йоғонто яһай, уларҙа сәнғәткә һөйөү уята. Бынан тыш киләсәк быуынды мәҙәниле тәрбиәләйәсәк әсәләрҙең эстетик зауығын үҫтерә.\nЮбилей миҙгелендә проектты «Арғымаҡ» этно-рок төркөмө асыуы ла осраҡлы түгел. Сөнки уларҙың төрлө милли халыҡ ҡоралдарында башҡарылған заманса эшкәртелгән көйҙәр тамашасыны ниндәйҙер сафлыҡ һәм тыныслыҡ донъяһына илтә. Төркөмдөң етәксеһе Ринат Рамаҙанов әйтеүенсә, был үҙенсәлекле проект балалар һәм уларҙың ата-әсәләрендә, йөклө ҡатындарҙа тик ыңғай тәъҫораттар тыуҙыра. Ғөмүмән кеше организмына яҡшы тәъҫир итә. Ҡурай – тылсымлы музыка ҡоралы. Уның аша беҙ ябай ғына көйҙәр ишетеп ҡалмайбыҙ, ә моң аша халҡыбыҙҙың сал тарихын, тыуған яғыбыҙҙың матур бай тәбиғәтен һәм ғөрүф-ғәҙәттәрен күҙ алдына килтерәбеҙ. Киләсәк быуын өсөн был үтә мөһим. Был проект балаларҙа кешелек сифаттарын асырға ярҙам итә. Бынан тыш уларға тәрбиәле, саф күңелле итеп үҫергә лә ярҙам итә, тигән фекерҙә төркөм етәксеһе. «Музыканы бергә тыңлайыҡ» - музыкаль проект ҡына булып ҡалмай, ә физиологик, биологик, психологик яҡтан кешегә үҫергә булышлыҡ итә. Шуға ла беҙҙең маҡсат тамашаға килеп, сығыш яһап ҡына ҡайтыу түгел, ә ошо оло бурысты үтәү, - ти Ринат Рамаҙанов.\nҒалимдар әйтеүенсә, В.А. Моцарттың, А. Вивальдиҙың, Л.В. Бетховендың, И.П.Чайковскиҙың, шулай уҡ, халыҡ көйҙәре, йырҙары ҡарындағы балаларҙы тынысландыра, уларҙың физик һәм рухи үҫешенә булышлыҡ итә.\nБалаға ниндәйҙер әҙәп-әхлаҡ нормалары һалыр алдынан ата-әсәнең үҙенең ниндәйҙер кимәлдә тәрбиәле булыуы зарур. Ояһында ни күрһә осҡанында шул булыр ти бит халыҡ мәҡәле. «Музыканы бергә тыңлайбыҙ» проекты һәр шәмбе тамашасыларҙы филармонияның Орган залында ҡаршылай. Киләһе концерттарҙа Олег Ҡасымов етәкселегендәге Джаз ансамбле, Лидия Фоменко һәм уның уҡыусылары «Тылсымлы флейта»программаларын тәҡдим итәсәк.\nКилегеҙ һәм кескәйҙәрегеҙгә бәхетле бала-саҡ бүләк итегеҙ!


Йыл башынан алып 194 вакансия йәрминкәһе үтте // Иҡтисад | новости башинформ.рф\nЙыл башынан алып 194 вакансия йәрминкәһе үтте\n17:18, 25 июня 2009 Иҡтисад\nРеспубликаның мәшғүллек хеҙмәте уҙған биш айҙа 194 вакансия йәрминкәһе үткәрҙе. Был бөтә йылға планлаштырылғандың яртыһынан ашыуыраҡ.\nЙәрминкәләрҙә 600-ләп эш биреүсе һәм 15 меңдән ашыу эшһеҙ ҡатнашты. Шуныһы иғтибарға лайыҡ — бында эшкә урынлашыу маҡсаты менән килгән һәр унынсы кеше әңгәмәләшеү һөҙөмтәләре буйынса эшкә саҡырыу алды.\nТеги: вакансия йәрминкәһе, эшкә урынлашыу


ТАУ БЕЛГЕСТӘРЕ ӘҘЕРЛӘҮ—УРТАҠ МАҠСАТ\nБДУ-ның Сибай институты ғилми советының сираттағы ултырышы алдағыларына оҡшамауы менән айырылып торҙо. Унда тәүге тапҡыр башҡа уҡыу йорттары вәкилдәре лә ҡатнашты. Атап әйткәндә, Сибай күп профилле колледжынан килгәйнеләр. Ике уҡыу йорто республикабыҙға тау-мәғдән сәнәғәте өсөн белгестәр әҙерләү тураһындағы килешеүгә ҡул ҡуйҙы.\nУлтырышта «Тау-байыҡтырыу тармағы предприятиелары һәм профессиональ белем биреү учреждениелары базаһында белем кластеры булдырыу перспективаһы тураһында» тип исемләнгән доклад менән Сибай институтының технология факультеты деканы А.С.Вәлеев сығыш яһаны. Ул шулай уҡ ҡыҫҡаса факультет хаҡында бәйән итте, уның матди-техник базаһына күҙәтеү яһаны.\nТехнология факультетына 2010 йылдың сентябрендә нигеҙ һалына. Бында 14 уҡытыусы ғилми-педагогика эше менән мәшғүл, уларҙың берәүһе—педагогика фәндәре докторы, һигеҙе—фән кандидаты, тағы ла берәүһе—Башҡортостандың атҡаҙанған уҡытыусыһы. Уҡыу процесына «Башавтотранс» дәүләт унитар предприятиеһы, «Башнефть» йәмғиәте, «Газпром трансгаз Өфө» йәмғиәтенең Сибай филиалы, «Башҡорт баҡыры» йәмғиәте, ҡаланың уҡыу йорттары һәм башҡа ойошма белгестәре йәлеп ителә. Предприятиелар менән булдырылған тығыҙ бәйләнеш теория менән практиканы бергә алып барырға ярҙам итә. Шулай уҡ институтҡа Мәскәү, Өфө, Силәбе һәм Магнитогорск ҡалаларының алдынғы юғары уҡыу йорттарынан профессор-уҡытыусылар саҡырыла.\nТехнология факультетының көндөҙгө бүлегендә 200-ҙән ашыу, ә ситтән тороп уҡыу бүлегендә 300 тирәһе студент белем ала. Бында дөйөм техник дисциплина һәм технологияны өйрәнеү методикаһы һәм теория кафедралары эшләй.\nПроизводство өлкәһендә белгестәргә иҡтисади ҡытлыҡ үҫеүен иҫәпкә алып, 2011 йылда Сибай институты технология факультеты базаһында инженер йүнәлешендәге яңы—«Транспорт-технология машиналарын һәм комплекстарын эксплуатациялау» һәм «Художество материалдар технологияһы» бүлектәре булдыра. Шул уҡ ваҡытта «Технология һәм эшҡыуарлыҡ», «Педагогик белем» (технология йүнәлешендә) белгестәре әҙерләү юҫығында эштәр уңышлы дауам ителә. Уларҙың барыһы ла 2013 йылда дәүләт аккредитацияһы үтте.\nТехнология факультетында уҡыу аудиториялары, лаборатория һәм оҫтаханалар булдырыу һәм уларҙы камиллаштырыу йәһәтенән ҙур эштәр атҡарыла. Һәр аудитория техник йыһаз (мультимедия системаһы, компьютерҙар, ағас, металл, таш, балсыҡ кеүек материалдар) менән тәьмин ителгән. Әлеге көндә яңы уҡыу-лаборатория корпусы төҙөлә.\n2009-2011 йылдарҙа кафедра мөдире һәм уҡытыусылар яңы йүнәлештәге бүлектәр асыу өҫтөндә эшләне. 2011 йылда транспорт-технология машиналарын һәм комплекстарын эксплуатациялау йүнәлешендә («Автомобиль сервисы» профиле) бакалавр төркөмө булдырылды. Уҡыу аудиториялары заманса йыһазландырылған, диагностика, ремонт эштәре башҡарырға була, моделдәр, стендтар, макеттар, автомобилдәр бар. Әлеге тәңгәлдә белем алыусылар теоретик белемдәрен практика менән нығыта. Һәр төрлө транспорт төрҙәрен өйрәнәләр, проект эштәре башҡаралар. Яғыулыҡ, майҙар, запас частар менән тәьмин итеү мәсьәләләрен хәл итеү, уларға анализ биреү, автотранспорт предприятиеларының кадрҙар мәсьәләһен өйрәнеү эштәре—студент һәм аспиранттарға белем биреү нигеҙе.\nАртабан ултырышта Сибай күп профилле колледжы директоры Л.Х.Байморатов сығыш яһаны. Билдәле булыуынса, был уҡыу йорто ла тау белгестәре әҙерләү менән шөғөлләнә. Лундеж Хәлит улы әйтеүенсә, колледжда уҡыу-уҡытыу өсөн шарттар бар. Улар Пышма, Калининград, Новосибирск ҡалалары менән тығыҙ бәйләнештә эшләй.\nСығыштарҙан һуң, ике уҡыу йорто араһында килешеүгә ҡул ҡуйылды. Уға ярашлы киләсәктә белем биреү кластерына тау-байыҡтырыу предприятиеларының юғары квалификациялы белгестәре йәлеп ителәсәк. Йәнә колледжды тамамлаусыларҙы институттың юғарыла әйтелгән йүнәлештәренә ҡыҫҡартылған уҡыу формаһы буйынса уҡырға алыу, ике уҡыу йорто араһында уҡыу-методика бәйләнеше булдырыу, бергә фәнни конференция-семинарҙар ойоштороу, профориентация эштәре үткәреү, колледж студенттарына институтта уҙғарылған олимпиадаларҙа, репетицион имтихандарҙа ҡатнашыу мөмкинлеге биреү, педагогтарҙың квалификацияһын күтәреү хаҡында ла килешелде.\nСибай институтының матбуғат хеҙмәте етәксеһе.


Нефтселәр ҡалаһы юбилейын билдәләне | ГТРК «Башкортостан» — Новости Уфы и РБ\n05 сентября 2016 — 16:51 ГТРК «Башкортостан»\nНефтселәр ҡалаһы юбилейын билдәләне.\nОктябрьский – ҙурлығы буйынса республика ҡалалары араһында бишенсе урында. Бөгөн ул нефть сығарыу буйынса рекордлы күләм генә түгел, ә эшһөйәр халҡы менән дә дан тота. Ҡаланың 70 йыллығы уңайынан Октябрьский халҡын республика башлығы ҡотланы. Награда хужаһын 71 йылдан һуң тапты. Республика башлығы ветеран Алексей Купцовҡа Ҡыҙыл Йондоҙ орденын тапшырҙы. Һуғышта яугир Купцов күҙәтеүсе-разведчик булған. Снаряд ярсығынан ҡаты яраланған, әммә Бөйөк Ватан һуғышын сафта тамамлаған. Ҡалала тыл хеҙмәтсәндәре һәм һуғыш балалары хөрмәтенә асылған һәйкәлде ветеран үҙенең ордены кеүек үк ҡиммәтле бүләк тип ҡабул итте. Уның төҙөлөшөнә бар ҡала халҡы дүрт миллион һум аҡса йыйған. Юбилей йылында Октябрьский халҡы яңы спорт-һауыҡтырыу комплексы ла алды. Бында саңғы-роллер трассаһы менән биатлон үҙәге бар. Ҡала бер генә быуын чемпиондар тәрбиәләмәгән. Элек йәш спортсылар күнегеүҙәргә йөҙәр километр үтеп башҡа ҡалаларға йөрөргә мәжбүр булһа, хәҙер барыһы ла үҙҙәрендә. Яңы комплекс төҙөлөшөнә Башнефть 75 миллион һум йүнәлткән. Халыҡ өсөн был ҡәҙерле бүләк. Велоспорт, саңғы уҙыштары, биатлон менән шөғөлләнергә теләгәндәргә юл асыҡ. Сәпкә беренсе булып атыу хоҡуғы рус ракетаһы, танылған спортсы, яҡташыбыҙ Максим Чудовҡа бирелде. Октябрьский бөгөн республикала иң өмөтлө үҫешкән төбәктәрҙең береһе. Ул ҡара алтын төбәге булараҡ ҡына түгел, уңған халҡы менән дә танылған. Төрлө тармаҡта фиҙаҡәр эше менән дан ҡаҙанған хеҙмәткәрҙәргә Рөстәм Зәки улы наградалар һәм маҡтау грамоталары тапшырҙы. 70 йыллыҡ дәүерҙә Октябрьский бәләкәй ҡасабанан ҙур ҡала дәрәжәһенә күтәрелде. Ҡала халҡының яртыһы урта һәм бәләкәй эшҡыуарлыҡ менән мәшғүл. Ошо күргәҙмәлә уларҙың хеҙмәт өлгөләре. Проекттар – ижади. Йәштәр һәм балаларҙың хыялдары ла яҡты. Октябрьский халҡы киләсәккә өмөт менән йәшәй.\nЛетная подготовка: Под Уфой бойцы спецназа Росгвардии десантировались с вертолета без парашютов


Мәҙәктәр(анекдоттар) » "Йәшлек" гәзите\nГазета "Йәшлек" » Әҙәбиәт » Юмор » Мәҙәктәр(анекдоттар)\nСит ил туристары ултырған автобус бер ауылға яҡынлаша.\n– Хөрмәтле ханым һәм әфәнделәр! – ти гид. – Ни бары 100 евро түләһәгеҙ, оса торған балыҡтар йәшәй торған берҙән-бер һыу ятҡылығында була алаһығыҙ. Бындай күл донъяла башҡа юҡ. Теләйһегеҙ икән, балыҡ тотоуҙа ла ҡатнашырға мөмкин.\nТуристар быуаға табан ағыла, ә уның өҫтөндә, ысынлап та, балыҡтар һикерешә. Балыҡ ҡармаҡлау бик күңелле үтә. Бәхетле туристар автобусҡа инеп ултыра. Улар артынан ингән гид автобус ишегенән башын сығара ла:\n– Әнәс, беҙ киттек! Электр ҡайнатҡысын һүндерһәң дә була, – тип ҡысҡыра.\nРабиновичты иркенән мәхрүм итәләр. Төрмә башлығы унан:\n– Нимә менән шөғөлләнергә теләйһең? Йыһаз етештерергәме, тапочкалар тегергәме, әллә пакеттар йәбештерергәме? – тип һорай.\nРабинович оҙаҡ ҡына уйлап тора ла:\n– Мин быларҙың барыһын да һатыу менән шөғөлләнергә теләйем, – ти.\nЫсын мөхәббәт – ир-аттың машинала алғы пассажир ултырғысында ултырып барғанда: „Мейеһеҙ тауыҡ! Ҡайҙа бараһың!” – тип ҡысҡыраһы урында, тыныс ҡына: „Һандуғасым минең! Руль артында ултыраһың икән, бер аҙ иғтибарлыраҡ бул!” – тип әйтеүе.\n– Нимә эшләргә инде? – ти бер ҡатын әхирәтенә. – Ирем гел беренсе ҡатыны хаҡында һөйләй.\n– Ә минең ирем буласаҡ ҡатыны тураһында, – ти әхирәте.\nБеҙҙең депутаттарға закондар ҡабул иткәнсе, дарыуҙар ҡабул итергә кәрәк.\n– Бәғерем, ҡояшым булғың киләме?\n– һис шикһеҙ, ҡәҙерлем!\n– Улай булһа, янымдан 150 миллион саҡрымға кит.\nРәсәй Америка индергән санкцияларға үҙенсә яуап бирҙе: колорадо ҡуңыҙҙарын кире тыуған яғына ҡайтарҙы.\nДиректор кабинетына секретарь ҡыҙ йүгереп инә:\n– Әле генә һеҙҙең машинағыҙҙы урланылар!\n– Ә ҡараҡтарҙың берәй билдәһен хәтерләп ҡалдыңмы?\n– Юҡ, машинағыҙҙың номерын ғына яҙып өлгөрҙөм.\nСығыу ваҡыты 25-07-2014, 05:11 | Ҡаранылар: 720